Uliazpi - Irisgarritasuna\nHemen zaude: Hasi > Irisgarritasuna\n“Web-aren ahalmena bere unibertsaltasunean dago. Funtsezkoa da pertsona guztiek hura erabili ahal izatea, edozein dela ere beren ezgaitasuna —Tim Berners-Lee, W3C-ko Zuzendaria (Word Wide Web Consortium)—.\nErabilerraztasunak esan nahi du informazioa ikusi eta erabiltzeko aukera izatea, eta urritasun, ezgaitasun edo elbarritasun-arazoak horretarako eragozpen ez izatea. Asko eta asko dira gure orrialdeetako informazioa ikusten dutenak, baina guztiak ez daude egoera berean; izan ere, horietako batzuek...\nEntzumen-, ikusmen- edo mugikortasun-arazoak izan ditzakete.\nIrakurtzeko edo ulertzeko arazoak izan ditzakete.\nBeharbada ezin dute teklatua edo sagua ondo erabili.\nTestu soila erakusten duen irakurgailua, pantaila txikia edo konexio mantso samarra izan dezakete\nErabilerraztasuna ez da interesgarria bakar-bakarrik ezgaitasuna duten pertsonentzat, oro har web-aren erabilera erraztu eta hobetzeko ere oso baliagarria da. Web gunearen diseinu erabilerraza (ezgaitasunak dituzten pertsonei web orria ondo ikusi, ulertu, eta bertan nabigatu eta elkarreragina izateko aukera ematen diena) oso egokia dugu diseinu hobea lortzeko, baita ezgaitasunik ez duten erabiltzaileentzat ere.\nHori kontuan izanik, honakoak dira gure erabilerraztasun-irizpideak:\nWCAG (Web Content Accessibility Guidelines) deritzan protokoloko WAI (Web Accessibility Initiative)izeneko arauak betetzea beren AAA mailan, orri estatikoei dagokienez, eta AA mailan berriz eduki dinamikoa duten orriei dagokienez (albisteak, berritasunak eta egindako jarduerak). Arau hauek mundu osoan daude indarrean etaW3C (World Wide Web Consortium) delakoak ofizialki onartuak ditu Interneterako eredu gisa. .\nTest de Accesibilidad Web (TAW)idez ezarritako jarraibideak betetzen diren edo ez egiaztatzea. Tresna hori Lan eta Gizarte Gaietarako Ministerioak sustatu zuen, Informazioaren Gizartearen eta Merkataritza Elektronikoko Zerbitzuen Legean xedatutakoaren arabera.\nJakina, badakigu atari honetako erabilerraztasuna hobetu daitekeela eta hori lortzeko lanean ari gara. Ahalegin horretan lagun diezagukezu zure iruzkin edo iradokizunen bidez\nMenuak eta edukia zuzenean ikustea\nTestu soileko nabigatzaileak edo pantaila irakurtzen duten nabigatzaileak erabiltzen dituztenek orrialde bakoitzean goiburuak, menuak eta abar irakurri beharrik izan ez dezaten, esteka batzuk jarri ditugu eta horiei esker atal horiek ikusi gabe zuzenean sartu ahal izango dira orriko menuetan edo edukian.\nTeklatuan lasterbide batzuk jarri ditugu web orriko nabigazioa arintzeko. Lasterbide horiek erabili ahal izateko, honako tekla-konbinazioa aukeratuko dugu:\nALT + Teklatuko lasterbide-tekla\nInternet Explorer 5 edo aurreratuagoak:\nALT + Teklatuko lasterbide-tekla + ENTER\nMayúsculak + Esc + Teklatuko lasterbide-tekla\nCONTROL + Teklatuko lasterbide-tekla\nJarritako lasterbideak hauexek dira:\ns Web orriaren eduki nagusira doa\n2 Web gunearen mapa\n3 Harremanetarako orria\n4 Letra-tamaina handitu\n5 Letra-tamaina txikitu\n6 Albiste eta berritasunen zerrenda ikusi\n7 Uliazpiren zerbitzuen orria\n8 Uliazpiren zentroen orria\n9 Helbide eta telefono guztiak\nTestuak ahalik eta modu erosoenean irakurri ahal izateko, letra-tamaina aldatzeko aukera ematen dugu. Letra-tamaina aldatzeko zure nabigatzailean tamaina handiagoa edo txikiagoa hautatzeko aukerak erabil ditzakezu, edo bestela, errazago egiteko, goiko barrako -A eta A+ botoiak erabili.\nAukeratutako letra-tamaina bisitaturiko gainerako orrialdeetan ere mantenduko da eta nahi duzunean alda dezakezu.


Donostia hiriko iparraldean kokatuta zegoen gaztelua, 120 metro garaierakoa Urgull mendiaren gailurrean. Mendia hegoaldeko muinoei lotuta zegoen hondarrezko mingain batez, orain zeharo hiritartua, gainontzeko hiru laurdenak itsasoa zirelarik. Gazteluaren egitekoa hiriaren defentsaren osagarria izatean zetzan eta horregatik gazteluaren historia hiriarenarekin lotuta doa. Egiteko horrekin, gaztelua poliki-poliki mendi osora hedatu zen, dagoeneko Erdi Arotik kanpo. Donostiako etxeek beti mugan egonda, itsasoa muga baita, gaztelu bat beharrezkoa zuten, eta are gehiago bere lurretan talka egiten zutenean Euskal Herria estutzen zuten bi erresumek.\nXII. mendean hasten da aipatzen hirigune bat eta 1180 urte inguruan, Nafarroako Antso VI.a Jakitunak forua eman zion hiriari. Agirian gazteluaren aipamenik jasotzen ez bada ere, dagoeneko hiriaren gotortze egituraren partea izango zen. Beranduago, 1194 urtetik, Antso VII.a Azkarrak Urgull gaina gotorrago egin omen zuen eta, berak jarrita, 1199ko martxoan Iohane de Bidauri aipatzen da edukitzailea Donostian.\n1200ean Nafarroa erresumatik Gaztelara igaro ziren gazteluen artean dago Donostiakoa, Ximenez de Rada artzapezpikuak aipatua. Ondoren, Alfontso VIII.a errege gaztelarrak jarri zuen Diego Lopez de Haro Bizkaiko III. jauna eskuratutako lurraldeetan arduradun gisa. Urte hartako agirietan gaztelarra erregetzat jotzen da Gaztelan, Araban, Kanpezun, Marañonen, Gipuzkoan eta Donostian eta bizkaitarra, berriz, edukitzailetzat Sorian, Naiaran, Marañonen eta Donostian.\nGaztelako Pedro I.a eta Enrike II.a anaiordeen arteko gerrak sortutako nahastea aprobetxatuz eta egindako hitzarmenei esker, Karlos II.a saiatu zen lurraldea berreskuratzen, Gipuzkoako zenbait leinuen leialtasuna lortuta. 1368an Amezketako jauna, Pedro Lopez, izendatu zuen merino et capitan del termino de San Sebastian. Gaztelak 1373an berriro bereganatu zuen lurraldea.\n1476an nabarmen geratu zen hiriko babes sistemaren ahulezia, frantses osteek Joana Beltranejaren aldekoekin Isabel I.aren aurka, Donostiako harresia erautsi zutenean. Dena den, ez zuten lortu gaztelua hartzea. Ondoren, Espainiako Errege Katolikoek defentsaren berregituraketa sakona bultzatu zuten. Horrela, hiria bera gotortzeaz gain, Erdi Aroko gazteluko dorretzarraren hegoaldean, berari atxikita, hiriaren aldean alegia, deitutako Erreginaren kuboa eraiki zuten, 20 metroko diametroa izanik eta goian plataforma bat jarri zuten bonbardak kokatu ahal izateko. Bitxia bada ere, matxo hitzak iraun du Donostian italierako maschio hitzetik eratorria, dorretzarra. Horretaz gain, ekialde eta mendebaldeko maldetatik hiriari lotu zioten gaztelua, bi harresien bitartez.\nEgungo goialdeko plataforman, 1995ean, indusketa lanak egin zituzten Mertxe Urteagaren gidaritzapean eta garai batean Nafarroan ohikoa zen egitura bat aurkitu zutela adierazi dute: oinplano angeluzuzena eta lau izkinetan dorre biribilak. Egungo iparraldeko ate inguruan izango zuen sarrera eta eratutako barruti erdian dorre nagusia zegoen, karratua. Eredu nafar horrek XII. mendeko bigarren erdialdean gaztelua eraiki edo berrantolatu zutela esan nahiko luke, Antso VI.a Jakitunaren edo Antso VII.a Azkarraren urteetan, 1150-1200, Euskal Herriko mendebaldea gotortzeari ekin ziotenean.\nGeroago, 1552tik aurrera tropa iraunkorrak finkatu ziren hirian eta gazteluan, hau kuartelarena egiten. XVI. mendea zen eta Errenazimentuko berrikuntza militarrak ziren. Hiria, Urgulleko gaztelua eta kaiak, hirurek, multzo gotortu bat osatu zuten, Urgull osoa ziudadela gisa ikusita. Mende horietan defentsak eguneratu eta egokitzen zituzten. Donostiako lanak bere gain hartzen zituzten Espainiako inginiari ospetsuenak, besteak beste, T.Espanochi (1595) eta H.Torrelli (1686).\nHiria militar beharraren menpe geratu zen, baita gazteluan gertatzen ziren istripuen ondorioen menpe ere. Horrela, 1575ean bolbora zuten hogeita bost upel su hartu zuten eta hiria erre egin zen. 1688an tximista batek bolborategia jo eta eztanda egin zuen, etxeei kalte eginez eta eraikin asko konpontzera behartuz.\n1719an Berwick dukeak gerlari frantsesekin gaztelua hartzea lortu zuen estreinako aldiz. Gertaerak defentsa sistema berriro ere berraztertuarazi zuen eta beste eraikin batzuk egin ziren: Santiagoko kanoitegia, Gobernadorearen kanoitegia, Bardokasekoa edo Begiratokiko gotorlekua.\nKonbentzioko Gerraren (1793-95) bigarren atalean frantsesek ia tirorik egin gabe gainditu zuten Gipuzkoako frentea eta Donostia etsi egin zen. Handik gutxira, 1808an, Napoleonen gerlariak ere hirian sartu ziren borrokatu gabe eta bost urtez bertan egon ziren. Alde egiteko, hesi odoltsu eta luze baten ondoren, ingeles eta portugaldar gerlariak hirian sartu behar izan ziren 1813ko abuztuaren 31an. Wellington dukearen gerlariek arpilatu, suntsitu eta su eman zioten hiriari, frantsesek gazteluan gordetzen ziren bitartean. Gehiegikeriak irailaren 8 arte iraun zuen, gaztelukoek etsi zuten arte. Eraso horretan eta Berwick-ek egindakoan, toki berean pitzatu zuten harresia, egungo La Bretxa deritzan tokian.\nXIX. mendeko gainontzeko bi gerratan paper are eskasagoa izan zuen gazteluak. I.go Karlistaldikoa da Urgulleko harresi zirrituduna. Bigarren Karlistaldian ere hiria liberalen alde jarri zen eta karlisten setio eta bonbardaketak pairatu zituen berriro. Garai hartakoa da kanpai-tokia, karlistek Bordatxo (Arratzain) menditik tiro egiten zutenean zelatariak 14 segundo zituen hiritarrei jakinarazteko.\nEgun eskura ditugun aztarnen artean aipamen berezia merezi dute agiri kartografiakoek, gehienbat Frantziako eta Espainiako agiritegi militarretan gordeta. Izaera militarrari zor dio hiriak behin eta berriro ikonografia historikoan islatu izana eta horri esker gazteluaren itxura XVI. mendetik aurrera ezagutzen dugu. Irudirik zaharrena 1552koa da.\n- Gómez Piñeiro, Javier eta beste batzuk. Documentos cartográficos históricos de Gipuzkoa. I-Servicio Geográfico del Ejército. Donostia, 1994.\n- Mexia, Fernando. Santa Cruz de la Mota izeneko Gaztelu erakuslea. 1968ko gidaren euskaratzailearen izena ez dakar liburuxkak.\n- Urteaga, Mertxe. La fortificación de Santa Cruz de la Mota. Urgull. Donostia-San Sebastián. Arkeolan, 3 zkia. (1997), 29-36.orr.


Zhytomyrko oblasta - Wikipedia, entziklopedia askea.\n1307976 biztanle (2008)\nZhytomyrko oblasta (ukraineraz: Житомирська область, translit. Zhytomyrs’ka oblast’), Ukrainako ipar-mendebaldeko oblasta da. 29.832 km²ko azalera du eta 2008an 1.307.976 biztanle zituen. Iparraldean Bielorrusiarekin du muga, mendebaldean Khmelnitski eta Rivneko oblastekin, hegoaldean Vinnytsiako oblastarekin eta ekialdean Kieveko oblastarekin. Zhytomyr hiria da oblastaren zentro administratiboa.\nPolesia eskualde historikoaren parte da.\nNekazal produktu nagusiak laboreak, azukre-erremolatxa, patata eta barazkiak dira. Ukrainako lupulu eta liho ekoilerik handiena da. Industriako arlo garrantzitsuenak elikagaien prozesamendua, makinagintza, zurgintza, eraikuntzako materialen produkzioa eta kontsumoko artikuluen industria dira. Aipagarriak dira portzelana ekoizpena, lihozko ehungintza eta musika tresnen (akordeoiak batez ere) fabrikazioa.\nZhytomyrko oblasteko hiri handienak hauek dira (2005eko biztanleria):\nZhytomyr: 277.875 biztanle\nBerdytxiv: 84.313 biztanle\nKorosten: 66.267 biztanle\nNovohrad-Volynsky: 55.966 biztanle\n↑ a b Zhitomir oblast Ukrainetrek.com\n↑ Zhytomyrko oblasteko hiriak. . World-gazetteer.com\n(Ukranieraz) Zhytomyrko oblasteko administrazioaren ataria\nOrriaren azken aldaketa: 25 abuztua 2021, 11:25.


Etzi.pm Mugikarian - etzi.pm\nportada — 2015-06-22\nEtzi.pm-ko zenbait eduki, Mugikarian, mugikorrentzako euskarazko hedabide natiboan ere hedatuko dira. Mugikaria testuinguru mugikorrerako hedabide natiboan parte hartzeko arrazoi nagusiak bi izan dira:\nLehena, kolaborazioa eta esperimentazioa bera dira. Komunikazio paradigma berrietan sakontzeko esperimentatzea beharrezkoa da, baina bakarrik egitea baino hobe antzeko gaietan gabiltzanen artean sareak eraikiz egitea, Mugikaria laborategi bat izango da guretzako.\nBigarrena noski, hizkuntza, euskara bera da. Sortzen ditugun edukiei testuinguru mugikorrean ere hedapena, balio erantsia, eman nahi diegu. Horregatik, gure harpideei bereziki eskaintzen dizkiegun zenbait eduki etzi.pm-n noski, baina baita Mugikarian era irekian eskaintzea erabaki dugu.\nInformazio faroa ere berrituko dugu, hemendik aurrera Informazio faroak harpideentzako berezko edukiaren txokoa izango da eta atal berriak izango ditu bere baitan.\nNabigazio karta: orain arteko Informazio faroak hartuko duen izen berria.\nBitakora: Aktualitateko gaiei lotutako editoreek sortutako eduki laburra. (Mugikaria aplikazioan ere agertuko direnak batzuk).\nEskala erregistroa: Gai zehatz bati lotutako sakontasunarekin landutako edukia.\nAlmanaka: Urtekari edo urteko momentu zehatzetan ateratako laburpen moduko edukia.\nHasi gara bertako bitakora betetzen eta horri lotuta zenbait aldaketa egin ditugu harpidetza ereduan, hauek dira:\nHarpideentzako edukia aingura (⚓) batez markatzen dugu orain. Horrela harpide ez direnek ere argazki, titular eta sarreratxo bat ikusiko dute, edukia ez. Beharrezko ikusi dugu eduki hori nabarmentzea.\nBi asteetan zehar harpideentzako edukia harpideentzako bakarrik manteduko dugu. Ondoren era librean zabalduko dugu ondare komunera pasatuz.\nHarpideentzako zenbait eduki, aukeraketa bidez, Mugikaria aplikazio mugikorrean atal berezitu batean ere agertuko dira. Ez guztiak, aukeratutako batzuk bakarrik.\nBestela atal irekia, kolaboratzaile guztien ekarpenak berdin jarraituko dute astrolabioa, iparrorratza, itsasoa eta uhartea kategoriatan. Hori bai, laster berrikuntza gehiago eta kolaboratzaile berriak ere egongo direla aurreatu dezakegu 😉


Eneko Aizpurua idazleak egonaldia egingo du ´Beste hitzak´ proiektuaren baitan | Etxepare Euskal Institutua\nEneko Aizpurua idazleak egonaldia egingo du ´Beste hitzak´ proiektuaren baitan\nDonostia Kulturak eta Donostia 2016k sustatuta, "Beste hitzak–Other Words" egitasmoak hedadura urriko hizkuntzetan idazten duten autoreentzat Europan sorkuntza-egonaldien zirkuitu bat osatu nahi du, zenbait herrialdetako bazkide sarearen bitartez.\nDagoeneko iragarri dute programan hartuko duen laugarren euskal idazlea: Eneko Aizpurua. Urrian abiatuko da Herbehereetako Frisia eskualderantz egonaldia burutzera.\nAizpuruak Ljouwert/Leeuwarden hirian egingo du egonaldia, 2017ko urritik abendura. Egilearen hitzetan, "saiakeraren eta literatura fikzioaren, nobelaren arteko nahasketa da" garaile gertatu den proposamena. Donostia Kultura eta Euskal Idazleen Elkarteko ordezkariek osatu dute epaimahaia.\nHonako herrialde eta erakunde/elkarte hauek dira Other Words ekimeneko bazkide: Donostia Kultura (Euskal Herria), Foras na Gaeilge (Irlanda), Association for Contemporary Art X-OP (Eslovenia), Youth Forum Bitola (Mazedonia) eta Ljouwert/Leeuwarden 2018 (Frisia, Herbehereak).\nProiektuaren inguruko informazio osatua esteka honetan.


Zegamako balio anitzeko Zentroa\nGSR. S.Coop.-ek 2004tik kudeatzen du Zegaman balio anitzeko zentroa. Eguneko zentroa, tutoretzapeko Etxebizitza eta etxeko laguntza eskaintzen ditu.\nEtxeko laguntza izan ezik, zerbitzua mankomunatua da eta Zegamako, Zeraingo, Mutiloko eta Segurako pertsonak artatzen ditu.\nEguneko Zentroak 10 leku eskaintzen ditu, horietako 8 kontzertatuak dira. Zentroak astelehenetik ostiralera zabaltzen dizkie ateak, 10:00etatik 18:00etara, mendekotasuna eta mendekotasun handia duten pertsonei. Egokitutako garraioa du eta zerbitzua zentroaren ordutegitik kanpo eskaintzen da.\nZegamako Erretiratuaren Etxe ondoan dago, baita anbulatorioaren alboan ere, eta horrek asko laguntzen du zenbait zerbitzu emateko orduan, esaterako, sendagilearen eta erizainaren arreta.\nEtxeko laguntza jasotzeko, Zegaman erroldatuta egon behar da. Oinarrizko gizarte zerbitzuek balorazioa eta izapidetzea egin ondoren, GSRk hartzailearen ingurune sozialaren balorazioa egiten du, hura artatuko duen langilearen profila definitzeko, prestakuntza-behar anitzak egon baitatezke.\nArreta pertsonala, laguntza teknikoen erabilera,estimulazioa, garbiketa, medikazioaren kudeaktea...\nTutoretzapeko Etxebizitzek autonomiadun pertsonentzako lau toki dituzte. Eguneko Zentroa bezala Zegamako Udaleko oinarrizko gizarte-zerbitzuetatik izapidetzen eta koordinatzen dira. Zerbitzuan trebaturiko langileak ere aritzen dira, etxeko garbiketan, medikazioaren kudeaketan eta elikaduran laguntzeko. Etxebizitzak catering-zerbitzua dauka otorduetarako.\nEkintzak Erretiratuen Etxearekin batera\nDuela hilabete batzuk hasi ginen hainbat ekintza antolatzen Zegamako Erretiratuen Etxearekin batera. Bingoa, liburuen irakurketa, ogia egitea... Oraingoan sukalde tailerra antolatu dugu eta ...\nNeskak ezin dira izan hobeak. Nola zaintzen gaituzte! Egunero bizipenak elkarbanatzen ditudan kideak ere. Zentro txikia izatean familia bat bezala gara.\nNi azarotik etortzen naiz, baina denbora gehiago pasa izan balitz bezala sentitzen naiz. Denok oso ondo hartu ninduten. Anbulategia ondoan dugu eta egunero erizainek hankan dudan zauriaren sendaketa egiten didate. Lehen egun askotan ez nintzen etortzen sendaketa egitera, eguraldi txarrarekin beldurra ematen zidan kaletik bakarrik ibiltzeak eta alferkeriagatik.\nJakinez gero askoz lehenago animatuko nintzatekeen baina batzuetan ergelak gara eta kaleko jendeak esandakoari kasu gehiegi egiten diogu. Orain nik esaten diet oker daudela eta eguneko zentroan eguna pasatzea azkena urteetan pasatutako onena dela.\nClarita, Zegamako Eguneko Zentroko erabiltzailea.\nAtseden gela telebistarekin eta besaulki etzangarriekin\nMediko eta erizaina (osakidetza)\nGarbiketa eta garbitoki langileak\nErizaintza arreta (osakidetza)\nEgokitutako Garraio zerbitzua\nJaso eta utzi etxeko atarian\nBazkari eta askaria\nBereizitako menuak (Menús individualizados (hipertentsiboak, diabetikoak, túrmix….)\nErabiltzaileekin: Entzutea, aholkularitza, informazioa, beharren hautematea...\nFamiliarekin: arreta aholkularitzan, informazioa, kexen ebazpena, iradokizunak, giza baliabideen bilaketan aholkularitza eta familiei laguntza\nBanakako Terapia kognitiboa\nDisziplina arteko taldea\nArreta Plan Bereizia\nHilabetean behin zentrora bisita\nOlaran kalea, 2 - 20215 Zegama (Gipuzkoa)\nTel.: 943 801 610


Euskerea airean - bizkaie.biz\nEuskerea berbagai IV. urtea // 124. zenbakia\nOrain gitxi hizkuntza gitxituei buruzko eztabaida interesgarria egon ei zan Lonely Planet bidaia-giden amaraun guneko foroan. Batzuen ustez, Ryanair da hizkuntzen alde pausorik handienak emon dauzen enpresea, euren atarian hizkuntza asko ordezkatzen dabezan banderak daukiezalako, tartean katalana. Eta katalanek ‘aberrigintzan’ jarraitzeko Bartzelona (edo Girona) eta Sardiniako Alghero (l'Alguer katalanez) arteko hegaldiak be jartekoak ei dira. Ganera, konpainia Irlandakoa dan arren, hori banderaori sakatu ezkero... ingelesezko orrialdeetara eroaten zaitu!\nEasyjet-ek be badauka katalanez orrialdea. Baina etorkizuna zertan dan argi erakusten dau: orain arte Estadu hizkuntzen artean, hizkuntza gitxituak ziran gureak, eskubideak eukezanak baina koofizialak. Antza danez, katalanek ikusi dabe hizkuntzak estaduen ganetik egon leitekezela –ados, egonkortasunerako estadua baliagarria izan lei, baina ez da bide bakarra–. Asago joateko ordua dala ikusi dabe eta katalanek ikusi dabe euren egoerearen parekorik ez dagoala Europan.\nBeraz, emoten dau modu komertzialean be enpresentzat garrantzitsua dala zerbitzuak katalanez eskaintzea. Dirua tartean danean…\nOporretan joatea ez da merkea izaten. Asko eta asko etxean bertan lotzen dira, gastuak murrizteko asmoz. Ausart batzuek, oraindino neuk ezagutu ez dodazan oporraldi merke horreetako batzuk aprobetxetan dabez. Bidaia horreetan, hegaldia sano merkea izaten da, gaur egungo euskañol eta gaztelanian ‘txollo’ deitzen dana. Askotan emoten dau kobretan daben diruagaz ez leukeela hegazkinerako gasolinea erosteko beste diru eukiko. Jakina, hegaldi horreetan ez dabe ez kakahueterik, ez edatekorik emoten. Berbarako, ‘vueling’ enpreseak hegaldi sano merkeak egiten dauz Bartzelonara. ‘Enjoy your vueling’ esaten ei deutse konpainiak bere hegazkinetara igoten diran bidaiariei.\nEz dot uste hegazkineko laguntzaileek (euskera jatorrean, azafatek) euskeraz jakingo dabenik –oro har, Bilbotik urteten daben hegaldietan entzuten diran hizkuntzak ingelesa, espainola eta atzerriko hizkuntza zehatzen bat izaten dira, Iberian salbu: enpresa honek euskerazko grabazinoak daukaz preparauta hegaldiaren hasikera eta akaburako (akaso besteren batek bardin egingo dau)–, nahiz eta enpresa batzuek euren produktuen lokalizazinoaren aldeko ahalegin handiak egiten dabezala esan. Vuelingek, sikeran, euskerea kontuan hartu izan dau bere amaraun gunea egiterakoan (http://www.vueling.com/EU/index.php). Daten lokalizazinoan edo bidaiari kopuruetan akatsen bat agertzen da zoritxarrez, baina lehiarik ez daukanez, hau da onena.\nNi ez naz gai honi buruzko aitamenak egiten dauzen bakarra: Internet&Euskadi blogean be aitatu dabe. Blog horretan dinoenaren arabera, sano harrigarria da holako amaraun gune batek euskerazko bersinoa eukitea. Kontuan izan beharra dago enpresea katalana dana, baina asko dira baldintza hori bete eta euskerea ahaztu egiten daben enpresak (bezero asko eta asko euskaldunak izan arren). Halandaxe, harritzekoa da Open Bank (lehengo Patagon) enpresearen aukeraketea, katalanezko bersinoa egin eta euskerazkoa ez dauelako egin. Egia da katalanek guk baino askoz be gehiago erabilten dabela euren hizkuntzea, baina erraztasunak ez badeuskuez emoten, gero eta gatxagoa izango da holakoetan erabiltea. Ganera, softwareen lokalizazinoa etekin handiko pausu bat izan leiteke kasu honetan. Beste enpresa batzuek, berbarako, Jazztelek, amaraun gunean ez dabe euskerarik jarri, baina bezeroei aukerea emoten deutse fakturak gura daben hizkuntzan jasoteko.


| 2020-11-20 10:39:00\nAzaroaren 17an argitaratu du sare sozialetan DB-TUk EH Bilduri egin dion zentsura-mozio proposamena. Azken bi hilabeteetan bi aldiz egin digu DB-TU alderdiak proposamen bera, lehena irailaren 15ean eta bigarrena azaroaren 7an. Bi aldi horietan erantzun berbera eman genion DB-TUri, eta oraingoan ere, erantzun berbera emango diogu. EH Bilduren oinarri sozialaren artean zabaldu genuen erantzun hori, azaroaren 12an egindako herri-bilera batean. Oraingo honetan, sopeloztarren artean zabalduko dugu:\n1. Osasun-, ekonomia- eta gizarte-krisiaren egungo egoeran, gizarteak erantzun serioak eskatzen ditu garai zalantzagarrietan eta ziurgabetasun gabeko hauetan. Egungo egoeraren aurrean, erantzukizunez jokatu beharra dago, mahai gainean jartzen diren alternatiba bakoitza lasaitasunez eta sakontasunez landuz. Ez da inprobisazioetarako garaia. DB-TUren proposamenak ez du baldintza hori betetzen. Ez da proposamen serioa.\n2. DB-TUren zentsura-mozioaren atzean ez dago ez formarik, ez edukirik. Mozioaren atzean ez dago akordiorik programa zehatz bati buruz eta ez dago erantzukizunik hartzeko borondaterik DB/TUren aldetik. Horrelako proposamen batek arrakasta izateko, oraindik ehundu gabe dauden elkarrekiko konfiantza eta lankidetza egon behar dira. Ezin da ahaztu DB-TUk birritan eman diola udal-gobernua EAJri, kontaezinak izan direla haien jarrerak eta gureak elkarrengandik urrun egon diren aldiak eta gaiak, eta kontutan hartu beharra dago ere bi legegintzaldietan izan ditugun kontaktu urriak.\n3. Elkarrekin Podemosekin batera oposizio bloke sendoa eraikitzeko eskaintza egin diogu DB-TUri, alternatiba sendoa, aurrerakoia eta eraldatzailea osatzeko asmoarekin. Alternatiba sendoak konfiantzazko harremanetan lantzen direlako, eta horretarako elkarlana beharrezkoa da. EH Bilduk pausuak eman ditu norabide horretan: DB-TUrekin izandako iragan polemikoa alboratuz, urriaren 17ko herri-batzarrean Sopelako oposizioko udal taldeekin (DB-TUrekin ere bai) elkarlanean aritzeko borondatea agertu genion gure oinarri sozialari.\nDB-TUk kalera atera duen proposamen honekin, zalantzan jartzen du bere elkarlanerako benetako borondatea. Izan ere balizko zentsura-mozio bat aurkeztea hiru alderdien arteko ekimena izan beharko litzateke, aurretik elkarrekin adostuta eta ez ordea alderdi bakar batek aurkeztua (hirukotetik bozka gutxien duen alderdia, gainera).\nEH Bilduk bere lan-ildoa gauzatzen jarraituko du, kanpo inposaketarik gabe, modu arduratsu, proposatzaile eta kritikoan. Oposizioko taldeekin ezezik, Sopelako eragile sozial, kultural eta sindikalekin elkarlanean arituko gara, Sopelarentzat alternatiba sendoa, aurrerakoia eta eraldatzailea eraikitzeko asmoarekin.


Filipe II.a Frantziakoa - Wikipedia, entziklopedia askea.\nFilipe II.a Frantziakoa (Gonesse, 1165eko abuztuaren 21a – Mantes-la-Jolie, 1223ko uztailaren 14a), Filipe Augusto (frantsesez Philippe Auguste) deitua, 1180tik 1223. urtean hil zen arte Frantziako erregea izan zen. Erdi Aroko frantziar errege arrakastatsuenetakoa izan zen. Monarkiaren eragina eta menpeko lurraldeak zabaldu zituen, noblezia handiaren boterea murriztuta. Ingalaterrako erregeen Angevinar Inperioa hautsi zuen, 1214ko Bouvinesko guduan etsaiak garaitu ondoren. Gobernua berrantolatu zuen, herrialdean egonkortasun ekonomikoa sortuz.\n1180ko irailaren 18a - 1223ko uztailaren 14a\n← Luis VII.a Frantziakoa - Luis VIII.a Frantziakoa →\nParis, 1165eko abuztuaren 21a\nMantes-la-Jolie, 1223ko uztailaren 14a (57 urte)\nIsabella of Hainault (en) (1180ko apirilaren 28a - 1190eko martxoaren 15a)\nIngeborg Danimarkakoa, Frantziako erregina (1193ko abuztuaren 14a - 1193ko azaroaren 5a)\nAgnes of Merania (en) (1196ko ekainaren 1a - 1201eko uztailaren 19a)\nPeter Karlotus (en)\nMargarita Frantziakoa, Vexingo kondesa\nAgnes of France (en)\nsubiranoa, artista eta idazlea\nLuis VII.a Frantziakoaren semea zen. 1180an, Elisabet Hainautekoarekin ezkontzean, Artois bereganatu zuen. Erregetza hartu bezain laster, Plantageneten kontra hasi zen, haiek Ingalaterran eta Frantzian zuten inperioak Frantziako erregetza mehatxupean jartzen baitzuen. Henrike II.a Ingalaterrakoaren eta haren semeen, eta bereziki Rikardo Lehoi Bihotzaren arteko istiluak bultzatu zituen.\n1189an, Rikardorekin batera, Henrike II.a Azay-le-Rideaun menderatu zuen. Ondoren, Hirugarren Gurutzadara joan zen Rikardorekin (ordurako Rikardo errege zen, 1189az geroztik). Baina Donibane Akrekoa hartu ondoren, 1191n, Rikardorekin haserretuta, Frantziara itzuli zen berriro, eta Joan Lurgabearekin Plantagenetekoek Frantzian zituzten lurrak hartzen saiatu zen. Filipe Augusto Fretevalen (1194) eta Courcellesen, Beauvais ondoan (1198) garaitu zuen Rikardok, eta 1199an Ingalaterrako erregea hil zelako atera zen onik Filipe Augusto.\n1200an, Joan Lurgabea errege aitortu zuen Filipe Augustok, Vexingo zati baten eta Evreuxko lurrealdearen truke. Baina ondoren, 1202-1206 bitartean, bere feudoak galtzera kondenatu zuen Joan Lurgabea eta kendu egin zizkion Normandia, Maine, Anjou, Touraine, Saintonge eta une batez Poitou lurraldea. Joan Lurgabea Roche-aux-Moines-en garaitu zuen, eta 1214an Oton IV.a eta Portugalgo Fernando, Flandesko kondea, Bouvinesen zapaldu zituen. Filipe Augustok Auvergne, Amiens, Vermandois eta Valois hartu zituen.\nZentralizazioaren bidez indartu zuen bere aginpidea. Elizarekin harreman onak izan zituen; aginpidea zabaldu eta burgesiaren gainean oinarritu zuen, eta udaletako mugimenduak eta merkataritza bultzatu zituen. Ezin ezarri ahal izan zituen zerga iraunkorrak, baina altxorra ondo zaindu zuen Tenpluko ordenaren eskuetan jarriz. Paris handitzen eta edertzen saiatu zen; Louvre sortu eta Parisko Unibertsitateari arautegi berria eman zion (1215). Danimarkako Isambur-i (edo Ingeborg) uko egin eta Aines Meraniakoarekin ezkontzean, arazoak izan zituen Inozentzio III.a aita santuarekin. Hark 1200an gurtza debekua ezarri zuen Frantzian.\nElisabet Hainautekoarekin 1180an ezkondu zen. Seme bakarra izan zuten:\nLuis (1187 - 1226), oinordekoa.\nBigarrenez Valdemar I.a Danimarkakoaren alaba Isanburrekin 1193an ezkondu zen. Ez zuten seme-alabarik izan.\nHirugarrenez Aines Meraniakoarekin ezkondu eta hiru seme-alabak izan zituzten:\nMaria (1198 – 1224), bitan ezkondu zena;\nJoanes (1200 – 1200);\nFilipe (1201 – 1234).\nArraseko maitale batekin, sasikume bat izan zuen:\nPetri (1205 – 1249), Toursko gotzaina.\nWikimedia Commonsen badira fitxategi gehiago, gai hau dutenak: Filipe II.a Frantziakoa\nPhilippe Auguste (Parisko metroa)\nLuis VII.a Frantziakoa Frantziako erregea\n1180 – 1223 Ondorengoa\nAzken aldaketa 27 martxoa 2021(e)an, 09:34(e)tan\nOrriaren azken aldaketa: 27 martxoa 2021, 09:34.


Erosi Keto Light Plus Madrilen\nAgindu Madrilen Keto Hautsa\nBotikak 39 € preziorik baxuena erosteko, sartu webgunean, idatzi zure telefono zenbakia eta izena eskaera-orrian beharrezko eremuetan eta bidali eskaera. Denbora gutxian, aholkulari batek deituko dizu laster Keto Light Plus-ri, prezioari eta ordainketari buruz egindako bidalketari buruzko galderak erantzuteko, baita entregatzeko lekua eta ordua argitzeko ere. Paketea jaso ondoren, mezularitzari ordaindu beharko diozu edo ondasunen posta-bulegoan posta-bulegoan egiten da.\nNola erosi Madrilen Keto Light Plus\nKeto Light Plus, egin eskaera Madrilen\nZure herrialdea Espainia al da? Erosi keto hautsa linean. Keto Light Plus Madrilen eska dezakezu, webgune ofizialean eskatu behar duzu. Sendagaiaren kostua 39 € da, paketea bidaltzearen kostua zehatz aldatu daiteke hirietan, paketea jasotzen duzunean eskaera ordaindu ahal izango duzu. Espainian eskaera ugari dagoenez, bete inprimakia beherapena lortzeko. Madril Keto Light + eskaera kopuru handiena duen bost kokapenetako bat da.\nUtzi eskaera gure webgune ofizialean, aukeratu hautsa jasotzeko moduari buruzko aholkua emango duen entrega modua, zehaztu lekua, ordua eta bidalketako salgaien prezioa. Hilean ikastaroa gaur bakarrik eskatzean, DESKONTUA% -50. Zure eskaera gertuen dagoen posta bulegoan entregatuko da, ordaindu duzun paketea jaso ondoren.\nKeto Light Plus Bartzelonan Keto Light Plus Granadan\nBuruzko iritziak Keto Light Plus Madrilen\nEskatzeko Keto Light Plus Madrilen % 50 bakoitza


KCRW-k punta-puntako irrati-emisioak eta komunikabideen egoitza berriak eraikitzen ditu NAB Show News | 2020 NAB Show Media NAB Show LIVE-ren bazkidea eta ekoizlea LIVE. Broadcast Ingeniaritzako berriak\nHasiera » Edukia sortzea » Audio » KCRW-k Estatuaren Irrati Emisio Berriak eta Hedabideen egoitza berriak eraikitzen ditu\nKCRW Duela gutxi Santa Monica College campuseko eraikin bateko sotoan lekualdatu zen, 38 milioi dolarreko egoitza modernora. Santa Monica College-ko Komunikabide eta Diseinu Zentro berria. Instalazio berri hau KCRWko langileek eta proiektuan parte hartzen duten bazkideek diru bilketa, diseinua, instalazioa, integrazioa eta trebakuntza 11 urteen amaiera da. Diseinuaren muinean 6 milioi dolarreko dolarra zegoen irrati eta difusio azpiegitura berrituek lankidetza handitzeko eta langileei beren geltokia aro digitalera ekartzeko beharrezko ekipamendua hornitzeko.\n"Instalazioak hiru kableatze solairu zituen. Ez zuen teilatua, 1 makina gela nagusia, hiru IDF onartzen eta ia 20 estudio eta elkarrizketa espazioak". iruzkindu Steve Herbert, Broadcast-eko ingeniari nagusia.\nProiektuaren muinean Teknologiako VP zen Key Code Media, Edward Locke. Ed eta bere ingeniari taldeak proiektuaren irismena asetzeko beharrezkoak diren ikus-entzunezko eta euskarriko ekipamendu guztiak diseinatu zituzten. Audio kontsola bakoitza, mikrofonoa, satelite bidezko transmisorea, kontrol gela, zerbitzaria eta estudioa kontu handiz pentsatu behar ziren, gela bakoitzean azpiegitura egokia eskuragarri zegoela ziurtatuz, sistema guztiak bateragarriak zirela eta kable bakoitza definitu behar zela.\n"Proiektu erraldoia izan zen sistema integratzaile bat, difusio, postprodukzio, irrati transmisio eta ikus-entzunezko teknologia ugariren ezagutza sakona izan zuena. Key Code Media erronka sortu zen " komentatu zuen Ed Locke.\nKCRW irrati-espazio berriaren hiru solairuetako baten marrazkia. Solairu honek 10 airean, elkarrizketetan eta musika eta albisteetarako erabiltzen diren produkzio espazioak ditu.\nRADIO STATION DESIGN, FUNDRAISING AND INTEGRATION - 11 URTE PROIEKTU BAT\nKCRW irrati berriaren aurretiazko diseinu teknikoa 2012-en hasi zen, Key Code Media-k 6 milioi $ 2014 sisteman integratzeko proiektua irabazi baitzuen. Dena den, ez zen 2017 berandu arte emititzen eta ikus-entzunezko ekipoen hasierako kablea eta instalazioa hasi. Orduan, zerk hartu zuen hainbeste denbora?\nKCRW instalazioak 35 urte baino gehiago daramatza instalazio zaharrean urteak zeramatzaten. Kontratista orokorrek, arkitektoek, elektrizistek eta sistemaren integratzaileek unisonoan lan egin zuten puzzleko pieza bakoitza behar bezala konfiguratu zedin. Eraikuntza-prozesuan hasieran, arazo garrantzitsuak sortu ziren, azkenean eraikuntza geldiarazi zuten eta gero aurrerapenak moteltzen zituzten etengabeko erronkak aurkezten jarraitu zen.\n"Eraikuntza proiektuan zehar, nahiz eta kontratista orokorreko gatazketan zehar Key Code Media-ren Ed Locke egunero egon zen, azpiegiturak, emisio zerbitzuak kutxak eta kanal elektrikoa behar bezala instalatu ziren. Gainerako kontratistek egindako akats txiki batek eragin negatiboa izan zuen sarean, altzarien diseinu pertsonalizatuan eta ekipoen instalazioan proiektu honen urrats guztietan asko zegoen ”, esan du Steve Herbertek.\nBeste erronka bat proiektuaren atzerapena izan zen. Hasieran 2014 eremuan emititzen den teknologia 2017-en hasi zenean eten zen. Teknologiak "urteetan" neurtutako atzerapen azkarrak erronka bereziak sortzen ditu.\n“Hasierako diseinuan ekipamenduen% 60 berriro jarri beharko da martxan jarri eta instalatu zen unean. Proiektu honetan parte hartzen duten 1,200 lerro baino gehiago dituzten zerrendako ekipamendu bakoitza konektatutako fluxu batean frogatu behar zen ", esan zuen Ed Locke-k chuckle batekin.\nIP (AoIP) SAREAREN LANBIDE EKIMENA\n85 + KCRW-ko langileen lan geltokiak eta audio kontsolak sarean daude partekatzeko eta lankidetzan aritzeko. Eraikinak 25 estudioetako espazioak ditu, besteak beste, 2 Air Control gelak, 3 Elkarrizketa Aretoko klusterrak, zuzeneko Audio eta Bideo kontrol gelak eta dozena bat ekoizpen gela baino gehiago. Gela bakoitza erabilera anitzeko espazio bihur liteke, Audio Over IP (AoIP) erabiliz.\nKCRW kazetariek eta ekoizleek berehala sartu eta kudeatu ahal izango dituzte sareko edozein Pro Tools edo Dalet proiektuak instalazio guztietako gelatik. Trantsizio handia izan zen.\n"Iraganean, aireko espazioa gela batean zegoen. Gure DJak musika multzoa amaitzea lortuko zenuke, baina berehala lasterka joango ginen gure albiste taldeak 11 am talk showarekin hasteko. Instalazio berri honekin, gela guztiak airean dagoen estudio bat da, klik pare bat igaro ondoren. "\nHala ere, arazo bat egon zen AoIP konfiguratzean Avid Mac estazioetan exekutatzen diren Pro Tools ez ziren jatorriz Axia Livewire AoIP sarearekin bateragarriak. Konplexutasuna gehituz, KCRWk ez zuen bihurketa urratsa gehitu nahi izan beren audio katean.\nKezka horri aurre egiteko, Key Code Media ingeniariek Axia eta Ravenna-rekin aritu ziren ProTools 32 bi-norabideko audio kanalekin konektatutako konfigurazio pertsonalizatua ezartzeko CAT6 kable bakar baten gainean. Horri esker, KCRW-k ProTools I / O ondarea zanpatzeko aukera ematen zuen, lan fluxuen gaitasun orokorrak ere hobetu eta hobetu zituen.\nARGAZKI TRANSMISTAILEAK - MATH egitea\nJakina, irratia da hau. Korronte modernoekin ere, telebistek ikus-entzunezko lineako mikrouhin igorleen konfiantza dute eta kalibratuak satelite bidezko komunikazioak. Eraikin berriaren teilatuan garabi talde bat sartu zen transmisiorako ekipamendua zerura igo eta transmisore gune eta sateliteekin lerrokatzeko.\n"Igorle guztiek lineako gunea beren iturburu edo helmugetara behar zuten. Aurreko kalkulu guztiak amaitu ondoren, teilatuen laguntzarako ekipamendua jatorrizko marrazkietan baino bi metro gorago zegoen plataforma batean instalatu zela aurkitu genuen ", esan zuen Ed.\nTeilatuaren altuera aldaketaren aurkikuntzaren ondoren, Key Code Media taldeak, eraikinaren arkitektoarekin lankidetzan, 3D ereduak arretaz sortu zituen ekipamendu guztiak ikusteko. Altuera eta angelu optimoak lotura egonkorrak lortzeko zehaztu ziren teilatuko beste hardwareekin gatazka fisikoak saihestuz. Ekipamendu honen izaera kritikoa eta ekipamendu astunaren beharra klaseak saioan koordinatu behar zirela ulertuta, ez zen beste aukerarik lortu lehen aldiz.\nBIDEOA RADIO ESTAZIOAN\nZertan ari da bideo ekipamendua KCRW irratian? KCRW irrati publikoen estazio paregabea da. Albisteak, musika eta zuzeneko emanaldien programazioa eskaintzen ditu. Morning Becomes Eclectic-ek zuzeneko emanaldiak eskaintzen ditu talde ezagunen eta bertako talde batzuen eskutik. James Blake, Beck, Jungle, Hot Chip eta Leon Bridges bezalako artisten zuzeneko emanaldiak daude. Musika-ekintza bakoitza KCRW YouTube kanalean emititzen da, 303K-ren jarraitzaile ikusgarriak dituena.\nGeltokiak zuzeneko emanaldi bakoitza harrapatzeko modurik onena irudikatu behar zuen, bideo kuadrilla estu batekin. 4k-en gai den azken konfigurazioa Sony kamera estudioan zehar muntatutako kamera, Ross Carbonite-k aldatzeko bideo-gela batera konektatuta, Ross Expressions for graphic, Ross Inception sare sozialetarako jarioak, Ross Ultrix bideo bideratzaile baten babesarekin. Emanaldien espazioko bideo eduki guztia gordeta dago Studio Network Solutions EVO biltegiratze sarea, KCRW marketin taldeak Adobe Premiere Pro edo Final Cut Pro bertsioetan edita dezakeena.\nIkuskizun espazioko espazioak saretako argiak eta zorroak eta bozgorailuak, PTZ kamerak muntatuta eta zaleak eta emaileak zuzeneko emanaldiekin bisitatzeko balkoia ere eskaintzen ditu.\nMILIOI DOLLAR AUDIO Gela\nMBE musika emanaldi guztien ardatza Pro Tools-ek babestutako audio kontroleko gela punta-puntakoa da, SSL C200 kontsola, audio prozesatzeko ekipoarekin betetako rackak, Adam Audio bozgorailuak, eta bai MADI bai Dante audio banaketa. Gelako ekipamendu guztiak altzari pertsonalizatuak bilduta zeuden, gela USS Enterprise-ren misio-kontrol gisa sentitzeko.\nHITZALDIEN GELAK ELKARBITZATZEKO ERAIKITZEN\n"Gelatik kanpo geratu ginen sotoko instalazio zaharrean. Hazbete bakoitza aireko kontrol gela edo mahai espaziorako erabiltzen zen. Ez zegoen topatzeko lekurik. Kokapen berriarekin, mahai irekiko diseinua dugu, punta-puntako biltzar aretoekin. Tamaina txikiko edo ertaineko bilerak egiteko gaitasunak asko hobetu du lankidetzan aritzeko gaitasuna ", esan du Stevek.\nHitzaldi areto bakoitzak sareko Crestron ukipen-pantailako sistema bat, audio sistemak eta monitore bat ditu. KCRW taldeak kolaboratzaileak gonbidatzeko malgutasuna du urrunetik markatzeko eta haien audio eta pantailak partekatzeko zoom saio baten bidez. Hitzaldi gela bakoitza Crestron sarean dago eta instalazioetako hainbat gela bilera bilera bakarrera konektatzea ahalbidetzen du.\nKLIP KODEAREN MEDIAK BILTZEA\nSei urte diseinatu ondoren (gehi diseinatu berriak), ehunka ikus-entzunezko, emisio eta audio produkzio postprodukzio instalatzen ari zirenean, bazen garaia 120eko langileak bulego berrira ekartzeko. 120eko langileek lan fluxuak, softwareak eta hardware berriak trebatu behar zituzten, hala nola Dalet Galaxy eta ProTools. Prestakuntza hau KCRW ingeniariek ikasi behar zuten dozena bat sistema baino gehiagoz gain.\nKey Code Media-k zenbait aste igaro zituen KCRWko hainbat sailekin, instalazio berrian lanbide-fluxuen inguruko neurrira egindako prestakuntza eskaintzen.\n"Gure instalazioarentzako teknologia aldaketa handia izan zen, eta ez zuen arrakasta izan behar tresna bakoitzeko ezaugarri guztietan langileei behar bezala prestatu gabe. Gako Kodearen Hezkuntzari dagokionez, zoragarria da: bertan prestakuntza egun edo egun batzuk igaro ondoren, bagenekien noizbait telefonoa jaso eta galderak azkar erantzun ditzakegula. Hori ez da fabrikatzaileengandik lortzen duzun zerbait ", esan du Stevek.\nKCRW SISTEMA INTEGRAZIOA RECAP\nSanta Monica, Key Code Media-ri iritsi zitzaion erronka batekin, beren 35 urteko zaharra sotoan lekutik aldentzeko.\nKCRW $ 11 milioi proiektu baten baitan, estreinatutako NPR irrati-outlet Kalifornia hegoaldean, sotoan sartu zen eraikin berriko instalazioetara. Urte askotako proiektuaren esparruak txanda osoko diseinu, ingeniaritza eta integrazio zerbitzuen produkzio estudio handi bat eta telebista kontrol areto bat, audio kontrol gela, ADR estudioa, bi irrati kontrol gelak, hiru ekoizpen kabina, lau ahots bidezko kabinak, Zazpi Edit Suite, Hogeita Zortzi Ikasgela, Hiru Hitzaldi Areto eta Ehun Laurogei eserlekuko auditorioa. Integrazio zerbitzuen artean kableatzea, instalatzea, martxan jartzea, prestakuntza eta etengabeko laguntzarako hitzarmena daude. Diziplina anitzeko instalazio honek ekipamendu ugari sartu ditu Live, Post, Automatizazio eta Audio arloetan.\nAudioa IParen gainean Avid Broadcast ingeniaria Broadcast Ingeniaritza CES2017 Cobalt kodetzailea Edward Locke Graham Chapman Egunkarira egindako prentsa integrazioa James Blake KCRW KCRW irratia Key Code Media MStar Ross Inception SJGolden - SoftAtHome Loreak eta geziak Steven Herbert Biltegiratzea TVU sareak Bideo ingeniaria 2019-10-30\naurreko: Vancouver Uharteak Sony HXC-FB80 HD estudioko kamerak taula gainean ditu\nHurrengoa: Esperientzia Panavision-en amaierako ekosistema 2019 Camerimage-n


Opari berezia ekarri dute Karaeztik : Oarsoaldeko Hitza\nOpari berezia ekarri dute Karaeztik\nKaraez eta Oiartzunen arteko 25 urteko senidetza ospatzeko harri ederra jarri dute Arizmendi-eneako lorategian.\nArizmendi-eneako lorategian jarri dute harria.\nAurten, 25 urte bete dira Oiartzun eta Karaezen arteko senidetza sinatu zutenetik. Atzo, mende laurdeneko senidetza ospatu zuten udalean, eta gaur berriz, opari berezia jaso dute oiartzuarrek.\nLauburua eta triskela zizelkatuak dituen harria oparitu diete herritarrei; gaur bertan jarri dute Arizmendi-eneako lorategian. Ekitaldian, Jexux Leonet alkateaz gain, Gobernu Taldeko zinegotziak, Christian Troadec Karaezko alkatea, Gari San Jose Oiartzun-Karaez Senidetza Taldeko kidea eta Karaezko senidetza batzordeko kideak izan dira.\nEkitaldian, Breitainiako ereserkia eskaini du Lartaun abesbatzak. Amaitzeko berriz, Mikel Laboaren Txoria txori abestu dute, bretoieraz.\nErlazionatutako edukia25 urteko senidetza ospatu dute Oiartzun eta KaraezekKaraezko udaleko ordezkariak xanistebanetara gonbidatu dituzte


Egun erabilgarri dagoen Egoitza Elektronikoa\nLan, Migrazio eta Gizarte Segurantzaren Ministerioak – Gizarte Segurantzaren Estatu Idazkaritzak konpromisoa hartu du bere webgunea erabilgarri egiteko, kontuan izanda sektore publikoko gailu mugikorretarako webguneen eta aplikazioen irisgarritasunari buruzko irailaren 7ko 1112/2018 Errege Dekretua, hots, 2018ko irailaren 19an Estatuko Aldizkari Ofizialean argitaratutakoa. Aipatu Errege Dekretuak Europako Parlamentuaren eta Kontseiluaren 2016/2012 Zuzentaraua (EB) barne hartzen du.\nEuropako Zuzentarauak oinarri du EN 301 549, “IKT produktu eta zerbitzuen irisgarritasunerako baldintzak” delakoa, eta azken hau, era berean, W3C komunitatearen Web Edukietarako Irisgarritasun Urratsetara (WCAG 2.1) egokitzen da.\nIrudi apaingarrien markatze okerra [9.1.1.1 baldintza: Testurik gabeko edukia, EN 301549, 2.1.2 bertsiokoa – 2018].\nAkats jakin batzuk daude markatze semantikoko zenbat etiketan, adibidez, elementuak gaizki habiaratzean, paragrafoak markatzean, tarterik gabeko egitura hierarkikoa falta da izenburuetan, deskribapen eta egituratze falta da tauletan, [9.1.3.1 baldintza: Informazioa eta harremanak, EN 301549, 2.1.2 bertsiokoa – 2018].\nEsteken deskribapena desegokia da, edo definitu gabeko funtzionalitatea dute [9.2.4.4 baldintza: Esteken helburua, EN 301549, 2.1.2 bertsiokoa – 2018].\nErroreak daude HTML eta CSS prozesamenduetan [9.4.1.1 baldintza: Prozesamendua, EN 301549, 2.1.2 bertsiokoa – 2018].\nTeklatuaren fokua ez da ikusten [9.2.4.7 baldintza: Fokua, ikusteko moduan , EN 301549, 2.1.2 bertsiokoa – 2018].\nKoloreagatik edo ezaugarri sentsorialen batengatik soilik identifikatzen diren elementuak daude [9.1.4.1 baldintza: Kolorearen erabilera, eta 9.1.3.3 baldintza: Ezaugarri sentsorialak, EN 301549, 2.1.2 bertsiokoak – 2018].\nKolore-kontrastea ez da nahikoa atalen tituluetan [9.1.4.3 baldintza: Kontrastea, EN 301549, 2.1.2 bertsiokoa – 2018].\nTeklatuaren fokuaren ordena ez da zuzena mugikorreko bertsioen menu nagusietan edo interakzio-grafikoetan [9.2.4.3 baldintza: Fokuaren ordena, EN 301549, 2.1.2 bertsiokoa – 2018].\nNeurri absolutuak erabiltzen dira letra-tipoan [9.1.4.4 baldintza: Testu-neurria aldatzea, EN 301549, 2.1.2 bertsiokoa – 2018].\nWAI-ARIA egoera eta rolak gaizki erabili dira fitxa-paneletan, nabigazio-zuhaitzetan, akordeoietan, etab., [9.4.1.2 baldintza: Izena, funtzioa, balioa, EN 301549, 2.1.2 bertsiokoa– 2018].\nAdierazpen hau 2019ko martxoaren 25ean prestatu zen.\nAdierazpenaren azken bertsioa: 2019ko martxoak 25.\nAdierazpena prestatzeko, erakundeak berak auto-ebaluazio bat egin du. Auto-ebaluazio honetarako, erabiltzaile-agente eta laguntza-produktu hauek erabili dira: Internet Explorer 11, Chrome (72 bertsioa) eta NVDA pantaila-irakurgailua (2018.2.1 bertsioa).\nGizarte Segurantzaren Egoitza Elektronikoa atari irisgarria izateko diseinatu eta begiztatu da 2003az gero; une hartatik gaur egunera arte, egiaztapen-frogak egiten dira aldian-aldian aztertzeko irisgarritasun-baldintzak betetzen diren ala ez.\nGizarte Segurantzaren Egoitza Elektronikoak egun 2016ko apirileko bertsioa du; aipatu bertsioa ezarri aurretik, une hartan indarrean zegoen legediaren arabera egin ziren irisgarritasun-berrikusketak.\nBarneko lantaldeak baliozkotzat jotzeaz gainera, Administrazio Elektronikoaren Behategiak (OBSAE) berrikusten du webgunea aldian-aldian.\nedukia ikusteko zailtasunak badaude\nhelbide elektroniko honen bidez: Gabinete.comunicacion.mtin@seg-social.es\nJakinarazpenak Gizarte Segurantzaren Estatu Idazkaritzak jaso eta tratatuko ditu.\nAdierazpen hau zehaztu zen datara arte egin diren irisgarritasun-berrikusketak WCAG 2.0. irizpideetan oinarritu dira. Helburu bezala ezarri da WCAG 2.1 urratsen A eta AA mailako baldintza guztiak betetzea, baita AAA mailako baldintza batzuk ere, atari hau erabiltzeko esperientzia hobetu dezaketela uste da eta.


Mango Sales - Denboraldi honetan behar dituzun oinarrizko jantziak | Bezzia\nSusana godoy | 14/01/2022 10:00 | Zer janzten dut\ndu Mango salmentak Zure atea jotzen dute eta orain deskontu zoragarriak aurki ditzakezu. Horregatik, ez duzu aukera galdu behar zuretzat hautatu ditugun arropa guztietaz gozatzeko. Zure egunerokoan beharko dituzunez, benetan oinarrizkoak direlako.\nHonetaz gain, dagoeneko badakizu salmentak beti direla une egokia hainbat hilabetez jantzi ditzakezun elementu berri batzuk lortzeko. jantzi funtzionalak hurrengo hautapenean ere aurkituko duzuna. Zer den jakin nahi duzu? Kontuan izan horietako bakoitza denboraldi honetan estilo onenaz gozatzeko!\n1 Mango salmenta jertseak eta cardigans\n2 berokiak salgai\n3 Soinekoak ala gona?\n4 Denim prakak eta petoa\nMango salmenta jertseak eta cardigans\nMango salmentak beteta iristen dira ideia bikainak jertseei eta cardiganei dagokienez ere. Horregatik, lehenengo kasuan, arropa solteak topatuko ditugu, arau orokor gisa, egun bakoitzeko erosotasun ukitua emango digutenak. Baina ez da hori guztia, batetik, oinarri handiak beti gure alde egongo direlako, baina horiez gain, strass, brodatuak edo moztutako eskoteak bezalako xehetasunek ere ez dute desfilea galdu nahi. Horregatik, askotarikoen artean aukera dezakezu imajina dezakezun baino prezio baxuagoetan.\nJakina, nahiago baduzu jaka jantzi, beti daukazu aukera eta gehiago enpresan. Erraztasuna uzteko akabera zabal horrekin ere agertzen direlako konbinatu kamiseta edo jertse saihetsekin haien azpian. Jantzi leun eta sinpleen aldeko apustua egiteko garaia da, botoi handiekin jantziari nortasun gehiago emateko, ahal bada. Kolore neutroak edo oinarrizkoak izango dira betiko protagonistak.\nNoski denboraldi honetarako jantzi oinarrizkoenetako bat berokietan erortzen da. Are erosoago eta noski, beti hotzetik urrun egoteko aukera ematen digutenak direlako. Beraz, alde batetik ideia perfektu bat erreskatatzen dugu Mango salmenten artean eta hau da, jantzi itzulgarria dela. Beraz, bi bat dugu eta hori maite dugu: Alde batetik, larru efektua eta bestetik, ilea izango da bero mantentzen gaituena.\nBaina berokiak gustatzen bazaizkizu hori Ez dira estiloz pasatzen artilezkoak bezala eta bi bularra, zorte ona duzu. Badirudi enpresak ere nabaritu dituela. Oinarrizkoak direlako eta horiekin akabera eta estilo desberdinak sor ditzakegulako. Bakeroekin konbinatzen direnetatik beste erdi formal oihalezko prakekin. Zure esku dago!\nSoinekoak ala gona?\nAukeratzea zaila bada, hobe da biak aukeratzea. Alde batetik zeren Midi eta saihetsezko soinekoak beti dira oinarri handietako bat. Hainbeste, txaleko batekin, gerriko zabal batekin edo protagonismo guztia emateko ezer gabe lagundu ahal izango dituzu. Bestalde, oinarrizko koloretako estanpatuak dituzten belaunerainoko gonak ere moda gure egunerokotasunean txertatzeko beste modurik onenetako bat dira.\nDenim prakak eta petoa\nSalmenten arropa artean cowboy estiloa ezin zen falta izan Mangoan. Baina kasu honetan dortsal batekin nabarmendu nahi izan ditugu. Beti erosotasun handia ematen duen beste jantzietako bat delako eta, horregatik, gure bizitzan presente egotea merezi dutelako. Orain, prakak zuzenak eta oihalezkoak ez dira atzean geratzen. Lanerako edo bilera garrantzitsu horietan jantzi ditzakegulako. Dena den, salmentetan zure zain daude.\nArtikuluaren bide osoa: Bezzia » Moda » Zer janzten dut » Mango salmentan aurkituko dituzun oinarrizko jantziak


HCBegoña | Nortzuk gara\nSantutxun kokatzen den eta izaera soziala duen bizentziar hezkuntza komunitatea gara. Gure helburua, ikasleak pertsona modura heztea da, munduaren ikuspegi kristau eta bizentziarretik; gizartearen bilakaera eta hobekuntzan aktiboki parte hartzeko prestatzen ditu.\nHorretarako familiekin elkarreragina daukagu:\n• Dibertsitatetik lan egiten dugu, ikasle bakoitzaren behar izan eta erritmora moldatuz, arreta berezia izanik ekonomikoki, gaitasun intelektualen aldetik edota bestelako ezintasunak dituztenekin.\n• Giza baloreetan oinarrituriko hezkuntza bultzatzen dugu, kristau bizentziar ereduaren arabera, era berean gure kultura ere bultzatuz.\n• Erabiltzen dugun metodologia, gaurkotua eta malgua da, gaitasunak eta ikasketa ohiturak lantzen dira hezkuntza maila onak lortuz.\n• Tutoretza eta orientazioarekin ikasleen motibazioa eta estimulua indartzen ditugu, gaitasunen garapenean oinarrituz, pertsona arduratsuak lortzeko.\n• Kalitatezko hezkuntza emateko ikasleekin hurbiltasunean lan egiten duten pertsona taldea daukagu, ikasle eta familien beharrizanak kontutan izanik eta ikastetxeko elkarbizitza zainduz lan egiteko giro egokia lortuz.\nZER NAHI DUGU? Ikusmira\n* Partekatutako misioaren indartzea komunitatearen parte hartze osoa lortuz, ikastetxearen ezaugarriak mantenduz, baloreak lantzen jarraitu eta gaur eguneratzen jarraitu.\n* Barnekotasuna eta konpetentzia espiritualaren heziketa sustatzen ditu, bai irakasle zein ikasleetan, bestalde giza-hezkuntzan beharizan gehien dituen ikasleen integrazioa errazteko ekintza solidarioetan parte hartzen du inguruneakin konpromisoa lortuz.\n* Ikasleen gaitasun eta interesei erantzuna emateko berrikuntza proiektuak garatu, metodologia berriak erabiliz.\n* Dibertsitatean lan egitea ikastetxe inklusiboaren irizpideak jarraituz.\n* Ikasleen garapen osoa lortzeko familiekin batera elkarlanean jarraitzeko bideak bilatu, denon artean koherentzia lortuz.\nTransmititu nahi ditugun baloreak Berezko Izaeran eta Ikastetxeko Hezkuntza eta Kurrikulu Proiektuan daude, ikasturte bakoitzean Hezkuntzako Ekintza Planean eguneratuak daudelarik.\n• Arduratsuak izatea lanean eta erabakiak hartzerakoan: bakoitzak bere betebeharren ardura izatea.\n• Besteekiko harremanak lauak eta errespetua zainduz: oinarrizkoari ematea garrantzia eguneroko harremanetan.\n• Askatasuna bilatu: autonomoak izatea, izaera kritikoa mantenduz eta besteekiko eta norberarekiko jarrera zabala izanik.\n• Bakea: lasaitasuna eta oreka mantendu arazoak konpontzeko.\n• Lagunkidetasuna: beharrizanetan pentsatu, besteen sentipenetan. Bizitza erraztu.\n• Jainkoarekiko garrantzia eta zabaltasuna: fedearekiko errespetua eta hedapena.\n• Berrikuntzaren hobekuntzan jarraitzea jarrera zabala izanik: irakaskuntza eta kudeaketaren aldaketetara.\n• Gizartearekiko ardura izatea: gizartearen beharrizanei erantzuna ematea.\n• Langileekiko inplikazioa eta konpromisoa: ikastetxearen kudeaketa eta hezkuntza komunitatean.\n• Langileen formazioa: profesionalki zein karisma eta balore bizentziarretan.


Inoiz ez da berandu Unibertsitatera joateko – Gazteaukera Blog\nUnibertsitatera joateko 18 urte izan behar direla pentsatzen dutenak badira, baina ez da horrela! Pertsona batek gogo eta grina badu, saiatuta, bere adinak ez du axolarik; ikasketa berri honek pertsona gisa errealizatua sentiaraziko du eta gaitasunak emango dizkio.\n25 urterekin unibertsitate garaia hasi nahi dutenen kopurua goraka doa. Hau guztia arrazoi desberdinengatik gertatzen da: ikasketak bukatu gabe utzi zituztelako, hasteko aukerarik izan ez eta ametsa bete nahiko luketelako, lana topatzeko aukerak handitzen direlako eta abar. Pertsona hauentzat esfortzua handia da, agian ikasketak lanarekin eta familia bizitzarekin partekatu beharko dituzte eta. Hala ere, askotan ikasle gazteen motibazioa baina handiagoa dute.\nAdin konkretu bat izatea ez da nahikoa, jakina, beharrezkoa den titulazio akademikoak ez izateak froga bat gainditzea eskatzen du. Unibertsitateek sarbide probak burutzen dituzte eta urtero eskaintzen dituzte.\nEuskal Herriko Unibertsitateak izena emateko epea otsailaren 5etik 9ra ezarri du. Honetaz gain, sarbide probak bi fase dituela jakin behar duzu: orokor bat, ariketa linguistikoak eta hizkuntzak dituena; eta espezifikoa den bat, aukeratutako formakuntzarekin bat datorrena.\nSarbide frogak modu librean gainditzeko zailtasunak dituztenek kontuan har dezakete UNEDek formakuntza ikastaroak eskaintzen dituela.\nEgoera honetan bazaude, zorionak! ez diozu garrantzirik eman behar klaseko nagusienen artean egoteari, edota gaiak irakasten dituenaren adina gainditzeari, garrantzitsuena pertsona gisa haztea da eta honek… ez dauka adinik.\nGazteaukera\t2018-02-06T12:27:20+01:00\t2018/02/06|Hezkuntza|Iruzkinik gabe


ELHUYAR Basque Research - Albistea: Unibertsoaren iluntasunak argitzen\nHasiera > Albisteak > Unibertsoaren iluntasunak argitzen\nUnibertsoaren iluntasunak argitzen\nNoiz argitaratua: 08/10/21 | Kategoria: Ikerketa | Gaiak: #Espazioa\nEzkerretik hasita, Raül Vera, Alberto Díez-Tejedor, Ruth Lazkoz, Alberto Chamorro, Alexander Feinstein, Guillermo González, Juan María Aguirregabiria eta Martín Rivas. Falta dira: José María Martín Senovilla eta Jesús Ibáñez. , Alaitz Ochoa de Eribe\nUnibertsoari buruz gizakiak asko dakiela pentsa daitekeen arren, oraindik fenomeno asko daude argitzeke. Unibertsoaren garapena egokien azaltzen duen ereduaren bila dabil UPV/EHUko kosmologo talde bat.\nUnibertsoa aztertzen duten zientzialariak teleskopio batetik begira irudikatu ohi ditugu. Eta, bai, hori da astrofisikariek egiten dutena: kosmosean ikus daitezkeen fenomenoei buruzko datuak bildu. Baina datu horiek interpretatzeko, hau da, unibertsoan gertatzen diren fenomeno gehienak azaltzeko, ordenagailu bidezko kalkulu konplexuak egin behar dira, eta kalkulu horiek eredu matematiko egokietan oinarritu behar dira. Horretan datza UPV/EHUko Grabitazioa eta Kosmologia ikertzaile taldearen lana, kosmosaren garapena azaltzeko balio duten ereduak aztertzean.\nSupernobak, azelerazioaren lekuko\nFisikaren eredu estandarrek oraindik azaldu ez duten fenomenoetako bat da unibertsoaren hedapen azeleratua. Einsteinek kosmosa deskribatzeko eredu estatiko bat proposatu bazuen ere, gaur egun jakina da hedatzen ari dela. Besteak beste, supernobei esker dakigu hori. Izar-leherketa oso distiratsuak dira supernobak, eta, hain zuzen, horregatik dira hain baliagarriak kosmosaren urruneko zatiak ikusteko. Supernobetatik iristen zaigun argi kantitatea neurtuta, jakin daiteke zer distantziatara dauden, eta haien koloreari erreparatuz kalkula daiteke zer abiaduratan aldentzen ari diren. Izan ere, zenbat eta kolore gorriagoa izan, gugandik orduan azkarrago aldentzen ari dira. Hau da, bi supernoba konparatuz gero, abiadura mantsoenean aldentzen denak kolore urdinagoa izango du, eta azkarren aldentzen denak, berriz, gorriagoa. Astrofisikariek ikusi dutenez, supernobak, aldentzeaz gainera, gero eta azkarrago aldentzen ari dira; alegia, abiadura azeleratuan aldentzen dira, unibertsoko beste materia guztiarekin batera.\nBaina unibertsoan dagoen energia ezaguna ez da nahikoa azelerazio hori eragiteko. Hortaz, komunitate zientifikoan usterik zabalduena da ‘energia ilun’ bat badagoela, hau da, hark sortzen duen grabitazio-indarragatik izango ez balitz, detektatu ezingo genukeena. Kosmoseko energia guztiaren % 73 iluna dela uste da. Energia ilunarena ez da nolanahiko eztabaida: existitzen denik ezin da frogatu, baina hura gabe fisikaren eredu estandarrek ezingo lituzkete unibertsoan gertatzen diren fenomeno asko azaldu.\nEta... zer da energia iluna? Zer ezaugarri ditu? Ezaugarri horiek beti berdinak izan dira ala denboran zehar aldatzen joan dira? Galdera horiei erantzun nahi diete UPV/EHUko Zientzia eta Teknologia Fakultateko ikertzaile horiek, Alexander Feinstein doktorea buru dutela.\nEnergia ilunaren ezaugarri ezagun bakarra da grabitazio-indar aldentzailea izatea. Hau da, guk ezagutzen dugun grabitazio erakarleak ez bezala, indar horrek joera du galaxiak, izarrak eta unibertsoko gainerako egiturak bata bestearengandik aldentzeko. Horrek azalduko luke zergatik ez den konstantea kosmosaren hedapena, azeleratua baizik. Baina, fenomeno hori behaketa-distantzia oso handietara iritsiz soilik detekta daiteke. Horregatik da hain zaila energia iluna ulertzea eta azaltzea.\nNoraino heda daiteke unibertsoa? Grabitazio-indar aldentzaile hori gero eta indartsuagoa bada... infinitu bihurtu al daiteke? Hori da UPV/EHUko ikertzaileek aztertzen duten gaietako bat. Hain indartsua den energia ilun horri mamu-energia deitzen diote. Haren eraginez kosmosa hainbeste heda daiteke, non ezagutzen ditugun egiturak deuseztatu egin baitaitezke.\nUnibertsoaren hedapen azeleratua azaltzeko eredu egokiena mamu-energiarena izan daitekeela uste du ikertzaile talde horrek. Besteak beste, Big Bang-ez geroztik kosmos osoan barreiatu den hondoko mikrouhinen erradiaziotik eta galaxien banaketaren azterketatik ondorioztatu dute hori. Uhin horiek norabide guztietan hedatzen dira, eta, haiei esker, oso antzinako gertaerak azter daitezke, ororen hasieratik gertu dauden gertaerak.\nEzkerretik hasita, Raül Vera, Alberto Díez-Tejedor, Ruth Lazkoz, Alberto Chamorro, Alexander Feinstein, Guillermo González, Juan María Aguirregabiria eta Martín Rivas. Falta dira: José María Martín Senovilla eta Jesús Ibáñez., Alaitz Ochoa de Eribe


Irekia Eusko Jaurlaritza - Gobierno Vasco :: Eusko Jaurlaritzak partikulen azelerazioan eta neutronikan lan egiten duten euskal eragile eta enpresen arteko lankidetza sustatzen du\nEusko Jaurlaritzak partikulen azelerazioan…\nGaur egin den bileran enpresak, zentro teknologikoak, bikaintasunezko ikerketa zentroak eta unibertsitateko ikerkuntza taldeak batu dira\nEuskadik azeleragailuen eta neutronikaren sektoreekin lotutako ingeniaritzako eta fabrikazioko enpresa-kontzentrazio altuena du Estatu osoan\nGaur Zamudioko Parke Teknologikoan egin den bileran eztabaida-foroa zabaldu da eta lankidetza-bideak bilatu dira partikulen azelerazioaren eremuan, neutronikan eta azpiegitura handietan esperientzia duten eragileen artean. Beraz, hitzorduan unibertsitarioen taldeak, zentro teknologikoak eta sektoreko euskal enpresak izan dira.\nEstibaliz Hernaez Eusko Jaurlaritzaren Ekonomiaren Garapen eta Azpiegitura Saileko Teknologia, Berrikuntza eta Lehiakortasuneko sailburuordea eta Adolfo Morais Hezkuntza Saileko Unibertsitate eta Ikerketako sailburuordea izan dira bilera honen buru. Bertan, parte-hartzaileek, ESS Bilboko Mario Pérez zuzendari berria ezagutu dute; bere helburuetako bat da aurrera ateratzea Lund-en (Suedia) espalazio-iturria eraikitzeko adostutako ekarpenak.\nGaurko bilera esanguratsua izan da sektorearen etorkizuna aztertzeko, eta, bertan, honako enpresa hauek parte hartu dute, besteak beste: Aernnova, Grupo Alcor, Antec, AVS, Cadinox, Celestia Technologies Group, Egile, Elytt, Fagor Automation, Idom, Ineustar, Jema Energy, Sener eta Suprasys. Honako zentro teknologikoek izan dute ordezkaritza: Ceit, Cidetec, Ikerlan, Lortek, Tekniker eta Tecnalia. Eta prestakuntzaren eremutik: Bcam, BC Materials, DIPC eta UPV-EHUko hainbat ikerkuntza talde.\nSektore horretan, enpresa, zentro teknologiko, ikerketa-zentro eta unibertsitate-zentroen sareko lankidetza, erakunde publikoen laguntzarekin, ezinbestekoa da; beraz, bilerak balio izan du lankidetza hori sustatzeko eta elkarrekin lan-ildo berriak irekitzeko.\nZer da zientziaren industria?\nZientziaren industriaren sektorearen bilakaera ezinbestekoa da abangoardia berritzailean egon nahi duen eta bere sistema zientifikoan inbertsioei etekina atera nahi dien edozein herrialdetan.\nZientziaren industriaren eraginak gizartean merkatuko zifra hutsek eta zuzeneko salmentek adierazi dezaketena gainditzen du; izan ere, bere efektuek eragin eraldatzaile sakona dute gizartean, eta haren eragile berritzaile indartsu bilakatzen da.\nZientziaren industria teknologia anitzekoa da, eta zeharkako teknologiak erabiltzen ditu, besteak beste, mekanika eta mekatronika, irrati-maiztasunaren sistemak, sistema ziogenikoak, huts altukoak edo ultra altukoak etab.\nGaur egun Europako zientziaren industria 9.557 milioi eurokoa dela kalkulatzen da, eta globala 40.000 milioi euro baino gehiagoko; urteko hazkundea, % 5,5ekoa.\nEstatu-mailan, zientziaren industria INEUSTARren batzen da, Zientziaren Industriaren Espainiako elkartean; bertan, elkartuen % 58 Euskadin dago. Euskadiko zientziaren industria, gaur, BPGd-aren % 0,15 da.


"Ikasle, altxa, hasi da iraultza!" - - Goiena.eus\n"Ikasle, altxa, hasi da iraultza!"\nJokin Merino 2013-12-11 15:00\nAzaroaren 28an behin betiko onartu zen Kongresuan LOMCE delakoa, PPren aldeko botoekin bakarrik.\nHezkuntza komunitate guztiari, eta oro har gizartearen gehiengoari, bizkarra emanez pasa zuen arrabola (legegintzaldi honetan sarritan ikusi duguna), legearen izaera antidemokratikoa agerian utziz.\nEzin dugu ahaztu gainera, hezkuntza kalitatea "hobetzeko" borondatea duen erreforma hau ematen dela, baliabideen murrizketa-sarraski ikaragarriak egin dituzten bitartean. Paradoxikoa, gutxienez.\nLegea aztertuz gero, begi-bistakoa da honen bokazio merkantilista, hezkuntza interes ekonomizisten pean laga eta merkatuarentzat probetxuzkoak ez diren edukiak curriculumetik ezabatuko dira eta. Halaber, guztiz atzerakoia den sistema batera garamatza.\nAlabaina, erreforma hau ez da ministro harroputz baten kapritxoa izan; elite politiko eta ekonomikoen proiektu ideologiko oso baten gauzatzearen baitan ulertu behar dugu. Gizarte ereduaren eraldaketa honetan, Espainiar estatuari Europako "txerria" (PIIGS) izatea egokitu zaiola behin onartzerakoan... Zertarako gizarte hobeagoa eraikitzen lagunduko duten hiritar kritikoak trebatzera bideratutako hezkuntza-sistema bat? Akaso beharrezkoa al da edozein hoteleko harreragile lanean edota diskoteka baten kubatak zerbitzatzen amaitzeko?\nGuzti honi planto egiteko betekizunarekin konplitu behar dugu guztiok; baina gazteriara zuzentzen naiz bereziki. Izan ere, Salvador Allendek Guadalajaran ikasleei eskainitako berbak gogora ekarriz, gure erantzukizun historikoa aldaketa prozesuen faktore dinamikoa izatean datza. Beraz... Ikasle altxa, hasi da iraultza!


Behargintza enplegu eta tokiko garapenerako zentroentzako eta toki-erakundeentzako laguntzak, langabezian geratu diren pertsonak berriro laneratzeko jarduerak abian jartzeko.\nA) Behargintza Tokiko Garapen eta Eplegu Zentroak, udalekoak edo eskualdekoak.\nBerrorientatzeko eta birgaitzeko proiektuak egiteagatik emango da dirulaguntza, lanik gabe geratu diren Bizkaiko pertsonak berriro lan-merkatuan sartzea.\nAurkezten diren proiektuek bi zerbitzuak izan beharko dituzte nahitaez, berrorientatzekoa eta beste enplegu bat ematekoa.\nLan-aktibazioko ekintzak antolatu ahal izango dira; gehienez, 20 ordu partaideko\nOinarrizko gaitasun digitalei buruzko prestakuntza-jarduerak antolatu ahal izango dira; gehienez, 60 ordu partaideko.\nProiektuak 2021eko apirilaren 1etik 2022ko martxoaren 31ra bitartean egin beharko dira\nErakunde eskatzaile bakoitzeko eta diruz lagun daitezkeen ekintza guztietarako gehienezko dirulaguntza 100.000 eurokoa izango da.\nBizkaiko Foru Aldundiaren 76/2021 Foru Dekretua, maiatzaren 25ekoa. Honen bidez, langabezian dauden pertsonentzak berrorientazioko eta beste lan bat bilatzeko neurriak, Behargintza Enplegu- eta Toki-Garapenerako Zentroen eta Toki Erakundeen bidez, (3R Programa, Tokiko Enplegua 2021) abiarazteko dirulaguntzen emakidaren oinarri arautzaileak eta deialdia onesten dira.\nEkintzak egiteko epeak: 2021eko apirilaren 1etik 2022ko martxoaren 31ra bitartean.\nEskabideak aurkezteko epea eta era: Eskabideak aurkezteko epea 2021eko ekainaren 1ean hasiko da, 8:00etan; eta 2021eko ekainaren 15ean bukatuko da, 13:30ean; Enplegua, Gizarte Inklusioa eta Berdintasuna Sustatzeko Sailaren bulego birtualaren bidez.


Ekonomia pizteko hamabost kultur proposamen egin ditu Abotsanitzek : Bidasoko Hitza\nEkonomia pizteko hamabost kultur proposamen egin ditu Abotsanitzek\nKultura berpizteko proposamenak bideo batean jaso ditu udal taldeak; merkataritza eta ostalaritza sustatzeko lagungarriak ere direla sinetsita daude alderdikideak.\nHil honen hasieran proposatutako “kultur leherketa” pizteko jarduerak biltzen dituen bideoa plazaratu du Abotsanitz Herri Batzarrak. Esparru ezberdinak jorratzen dituzten hamabost proposamen dira, denak, ekonomia piztera bideratuak. Era honetan, kultur eragileen egoera arintzen laguntzeaz gain, merkataritza eta ostalaritza sustatzeko baliagarriak izango direla uste du udal alderdiak.\nHori horrela, udatik aurrera egingarriak liratekeen kultur saioak proposatu ditu Abotsanitzek, Hondarribiko auzoetan eta osasun neurri guztiak errespetatuz. Ondokoa da udal taldeak argitaratutako ikus-entzunezkoa:


Erosketa gida: azukreak eta eztitzaileak: Azukreak eta eztitzaileak: gozotasuna mahai gainean [4tik 1. orria] | Aldizkaria | EROSKI CONSUMER\nErosketa gida: azukreak eta eztitzaileak: Azukreak eta eztitzaileak: gozotasuna mahai gainean\nMendeetan zehar, azukrea funtsezko osagaia izan da elikagai gustagarriak egiteko. Indian hasi zen kontua, hango herritarrek "gur" izeneko osagaia aurkitu zutenean, gero azukrea izango zena alegia. Kristo aurreko 500. urtean izan zen: kanabera egositik azukre gordina atera zuten, eta "gur" izena eman zioten ("gauza atsegina, gozoa eta likatsua" esan nahi du). Azukrearen erabilera gure garaiko 1000. urtetik aurrera hasi zen orokortzen Europan, baina familiek XVIII. mendean izan zuten aukera azukre beltza modu onean eskuratzeko, ordu arte ezinezkoa zen eta.\nNutrizioaren ikuspuntutik, alde nabarmenak daude azukre zuriaren eta beltzaren artean, eta ematen dituzten mantenugaiak ere oso bestelakoak dira. Azukre zuria edo findua lortzeko, prozesu luzea behar izaten da azukre kanaberatik edo azukre erremolatxatik lortzen den produktua azukre bihurtzeko (bi horiek dira lehengai nagusiak): garbitu, araztu, lurrundu eta kristalizatu egin behar da. Azken pausoetako batean, "melaza" esaten zaion azpiproduktu bat lortzen da, eta azukre zuriarekin nahasita, azukre beltza ateratzen da. Melaza horrek ematen dio zapore eta kolore berezi hori azukre beltzari; badago, dena den, azukre beltza lortzeko beste modu bat, azukre finduarentzat erabiltzen den prozesuaren antzekoa eginez, nahiz eta ez den hain ohikoa.\nBaina azukre zuriaz eta beltzaz gain, hainbat aurkezpen eta formatu aurki daitezke merkatuan: betiko azukre koskorrak edo zorrotxoak, azukre hautsa (glas delakoa), turbinatua, perla, candi delakoa, pikortsua... Horien arteko alderik handienak elaborazio moduan daude. Adibidez, azukrea hezetu eta prentsan sartzen bada, azukre koskorrak lortzen dira; kristalizagailuan ohi baino denbora gehiago uzten bada, candi azukrea lortzen da; eta azukrea asko ehotzen bada, azukre hautsa edo glas erakoa ateratzen da.\nHartzen dugun azukrerik gehiena elikagai prozesatuetan egoten da. Baina ez da erraza izaten etiketatik azukreari antzematea, batzuetan ez baita agertzen "azukrea" hitza, nahiz eta osagai hori erantsia izan.\nKontua da hitz asko erabiltzen direla "azukrea" esateko, baina mundu guztiak ez daki hori. Are gehiago, badira zapore gozoa ematen duten beste substantzia batzuk ere, azukreak adina kaloria ematen dutenak eta eragin metaboliko berbera dutenak.\nHurrengo orrira joan: Eztitzaileen lekua >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (894 Kb)\n[1. orria] Azukreak eta eztitzaileak: gozotasuna mahai gainean\n[2. orria] Eztitzaileen lekua\n[3. orria] Zer leku hartu behar dute gure dietan?\n[4. orria] Zein komeni zait?


EKAINAK 21: sarrera erosteko azken aukerak eta azken oharrak. - Noaua.eus\nEKAINAK 21: sarrera erosteko azken aukerak eta azken oharrak.\nUsurbil Gure Esku Dago 2015-06-19 12:36\nDagoeneko gainean dugu ekainaren 21a eta egunaren inguruko xehetasun gehiagoren berri dugu. Egunean zehar egongo den giroaz gain (kale animazioa, musika, taloak, edariak, haurrentzako gunea, etab.) ekitaldi nagusian parte hartuko duten aurkezle eta musika taldeen berri ere izan dugu .\nBestalde antolakuntzatik ohar garrantzitsu bat eman digute: saiatu garraio publikoa erabiltzen. Autobus eta tren zerbitzua errefortzatua izan da. Autobus zerbitzuari dagokionean joateko 10:05 eta 11:05etako autobusa da errefortzatu dena eta bueltakoan 20:00, 21:00, 22:00 eta 22:30etako zerbitzuak errefortzatuko dira. Trenari dagokionean, ohiko zerbitzuaz gain joaterakoan 10:54 eta 15:54etan trena egongo da, eta baita bueltakoan 20:20, 21:20 eta 0:41etan ere. Kontutan izan egunean bertan festa gunearen inguruko hainbat aparkaleku Gipuzkoako gainerako txokoetatik antolaturiko autobusak aparkatzeko egokituko direla.\nUsurbilen dagoeneko ia 200 herritarrek eskuratu dute igandeko ekitaldirako txartela! Oraindik eskuragarri daude Lizardi liburudendan, Bordatxo eta Artzabal tabernatan. Honez gain, mahai ibiltarian ere eskuratu ahal izango dira eta baita egunerako propio egindako kamiseta ere. Mahaia ostiral iluntzean 18:30-21:00 bitartean eta larunbatean 12:00-14:00 artean ipiniko da Sutegi aurrean. Hau izango da azken aukera Usurbili egokituriko 17. ateko sarrera erosi ahal izateko. Egunean bertan ere sarrerak salgai egongo dira, baina ezingo da atea aukeratu.\nIgandekoa izugarria izango da eta laguntza handia beharko da aurrera ateratzeko. Turnoak betetzen amaitzeko 15 pertsona falta zaizkigu oraindik mini estadioko txoznan 21:30-1:00 bitartean edariak zerbitzatzeko. Koadrilan apuntatu nahi? Prest bazaude, ipini mesedez gurekin kontaktuan lehenbailehen.\nIgandean ikusiko dugu elkar!


Hibai Etxebarriak kontzertu berezi eta bakarra emango du | Kultura | GARA Euskal Herriko egunkaria\nLoraldian baino ez da izango Hibai Etxebarria orkestra batekin jotzen ikusteko aukera. Hamabost musikari batuko dira «Hibai eta lagunak» emanaldian, «Trip Tics III-IV» disko berria aurkezteko. Jazz doinuetatik musika klasikora, denetarik sortzeko gai da. Gitarra eta pianoarekin, soka orkestra bat eta jazz musikariak izango ditu alboan.\nPatxi GAZTELUMENDI|BILBO Actualizada:\nMusika sortzaile oparoa da Hibai Etxebarria. Musika irakasten du Lauro ikastolan. Hainbat instrumentu jotzen ditu eta musikari lotuta bizi da. Baina aske. Maiz aritzen da Oiartzungo Mecca estudioan kantuak grabatzen. Eta hiru piezaka argitaratzen ditu, «musika elektronikoaren eraginez» berak aitortzen duenez. «Triptikoen ideia gustatzen zait, hirunaka egiten diren koadroak, izaera propioarekin eta batera nortasun handiagoa dute». Musika elektronikoa biniloetan argitaratu ohi da, baina ez dauka horretarako aukera eta baliabide aski Hibai Etxeberriak. «2017an egin nuen lehen esperimentua, eta orduan “Trip tic I eta II plazaratu nituen CD batean». Orain beste labealdi bat plazaratu berri du Gaztelupeko Hotsak diskoetxearen laguntzarekin.\nEz dauka estilo jakin bat. «Nik abestiak sortzen ditut, eta mailarik onenarekin grabatzen saiatzen naiz», aitortu zuen Loraldirako prestatu duen kontzertuaren berri ematean. Euskalduna jauregian izango da martxoaren 31n. «Nire inguruan oso jende ona daukat, goi mailako musikariak eta orkestrak», gaineratu zuen, eta horrelako jendearekin aritzen da kantuak grabatzen.\nNormalean Oiartzungo Mecca estudioan aritzen da, prestatutako kantuak grabatzen. «Orain arte 24 kantu-edo editatu ditut, baina askoz gehiago daude grabatuta», zehaztu zuen Hibai Etxebarriak bere lan prozesuaz mintzatzean. «Sortze eta grabazio prozesu etengabean nago, azken 15 hilabeteotan hiru disko atera ditugu eta beste hirurako materiala grabatuta daukagu», esan zuen. Estudioan kantuak osorik grabatzen dituzte, eta ez dituzte baliabide teknologikoek ediziorako eskaintzen dituzten aukera guztiak aprobetxatzen; «musikaren oinarrietara jotzen dugu guk, gure soinua analogikoa eta organikoa da guztiz, eta egur usaina du gure disko bakoitzak».\n«Ez neukan zuzenean jotzeko asmorik», aitortu du diskoa aurkeztean, baina Loraldiaren aukera sortu zen. «Zailtasun asko dauzkat mugitzeko, kontzertuak egiteko, baina Euskaldunan kontzertua ematea, eta gainera formatu handiarekin, aukera paregabea zen», aipatu zuen baikor. 15 musikari arituko dira agertoki gainean, eta guztira 25 laguneko lantaldea. «Aukera bakarra izango da, kontzertu hau ez da errepikatuko eta inoiz zuzenean jo gabeko kantak ere joko ditugu», gaineratu zuen pozik Etxebarriak.\nJazz hirukote moduan aritzen da maiz Ander Garcia eta Carlos Sagirekin, kontrabaxua eta bateria, hurrenez hurren. «Euskal doinuen jazz bertsioak egiten ditugu, Su Ta Gar edo Benito Lertxundiren kantak hartu eta gure modura moldatzen ditugu», kontatu zuen.\n“Trip Tic III” lanari “Euskarazz” deitu dio, non euskarazko hiru kantu batu dituen jazz forma emanez. “Trip Tic IV” lanean hiru lore deskribatzen ditu, eta horretarako hiru hizkuntza erabili ditu: euskara, frantsesa eta ingelesa.\nJazz hirukotea edo orkestra bat, gitarrarekin edo piano luze baten aurrean, soka orkestra eta zeharkako flauta. Trikitilari bat eta musika klasikoa. Hori guztia eskaintzen du Hibai Etxebarriak. Hori guztia erakutsi nahi du Euskalduna jauregian datorren igandean (19.00) Loraldiaren egitarauaren barruan egingo duen kontzertuan. “Hibai eta lagunak” emanaldia berezia izango da, bere musika berezia den modu berean. Bost hizkuntza –euskara, gaztelania, italiera, frantsesa eta ingelesa–, estilo ezberdinak –jazzetik, folklorera zein klasikora–, ahots bereziak, horien artean Valentina Ridolfirena, eta kantu batean dantzari bat ere bai.\nKontzertua Bilboko Euskalduna jauregian emango du orkestrak, datorren igandean, 19.00etan


txintxarri.eus: Arratsalde borobila Intzako pilotarientzat\nArratsalde borobila Intzako pilotarientzat\nBi norgehiagoka, eta beste hainbeste garaipen: ezin gehiago eskatu. Borobila izan da arratsaldea Intza KEko pilotari seniorrentzat. Euskal Herriko Kluben Ligan 22-1 irabazi dio Txukun Lakuari; Udaberri Txapelketan, berriz, 22-20 mendean hartu Izurun.\nHiru urteren buruan, kantxetara itzuli da gaur Xabi Arteaga (irudian, pilota jotzen).\nIñigo Gonzalez 2017/02/11 19:50\nJon Pello Artetxe eta Mikel Elola aise nagusitu dira gaur arratsaldean Txukun Lakuako bikotearen aurka jokatutako neurketan. Hasiera-hasieratik nagusitu dira Michelingo frontoian, eta ez diete arerioei aukerarik eman.\nKonturatzerako, herritarrak 9-0 aurreratu dira markagailuan. Artetxeren sake zitalak, Txukun Lakuakoek ahal bezala erantzun dituzten pilotakadak tanto bihurtu aurreko koadroetan, eta, behar izan denean, Mikel Elolaren nagusitasuna atzean. Hiru osagai hoiek erabili dituzte Intzako pilotariek aurkariak mendean hartzeko. 9-1ekoa anekdota hutsa izan da. Hortik aurrera ere, mailua berriro: hurrengo hamahiru tantoak herreskan egin dituzte herritarrek, Euskal Herriko Kluben Ligako bigarren garaipena poltsikoratzeko. Bigarrena jarraian, aurreko asteburuan 10-22 irabazi baitzioten Paz Zigandari. Datorren astean Amurrioren aurka ariko da Intza.\nUdaberrikoan ere Intza garaile\nEHLko neurketa baino lehenago, Xabi Arteagak eta Aritz Solanok landutako garaipena eskuratu dute Udaberriko txapelketan. Gogotsu ospatu dute garaipena herritarrek, eta Arteagak batez ere: hiru urte eta gero, kantxetara itzuli baita gaur arratsaldean.\nIndartsu ekin dio norgehiagokari Intzak: 6-0 aurreratu da. Sake indartsuak egiten hasi da Arteagak, eta lanak izan ditu Izurun taldeko atzelari Iribarrek horiek erantzuteko. Seitik bost ezin izan ditu altxa. Solanok gora botatako pilotakada baten ostean, arnas pixka bat hartu du Izurunek, eta 6-3 hurbildu da. Aldea lauzpabost tantokoa izan da 11-5ekora arte: arazoak sortzen jarraitu dute Arteagaren sakeek. Tanto on batzuk ere egin ditu, eta Solanoren laguntza izan du atzeko koadroetan.\nPartiduak bideratuta zirudien, baina ederki erreakzionatu dute Fernandezek eta Iribarrek, eta baita markagailua irauli ere: 11-12. Izurun taldeko aurrelaria aritu da fin, batez ere: tanto ederrak egin ditu pilotak txokoak goxo utzita. Dena den, segidan partzial negatiboa hautsi du Solanok, pilota zabalean utzita eta aurkariak engainatuz. Atsedenaldia hartu dute orduan bi bikoteek. Indartsuago kantxaratu dira herritarrak, eta 18-13 aurreratu dira, baina Izurunek ez du amore eman, eta tanto bakarrera gerturatu dira: 19-18. Dena jokoan zegoenean eman dute euren onena Solanok eta Arteagak, eta etxean utzi dituzte puntuak: azkenean, 22-20, eta merezitako garaipena. Hiru neurketa irabazi eta bi galdu dituzte orain arte Udaberrikoan.\nArteaga eta Erasunen porrota\nAsteburua are borobilagoa izan zitekeen herriko pilotarentzat, baina tamalez Arteaga eta Erasunek ezin izan zuten promozioko binakakoko bosgarren jardunaldian garaipena eskuratu. 22-11 galdu zuten Elordi eta Erostarberen kontra. Hiru garaipen eta bi porrot bildu dituzte herritarrak eta zizurkildarrak. Bi jardunaldi besterik ez dira falta ligaxka amaitzeko.


Iñaki Irazu: «Distira ez zait interesatzen» | Kultura | Berria\nIñaki Irazu. Idazlea\n«Distira ez zait interesatzen»\nLibururik gabeko idazlea izan da Iñaki Irazu urte luzez, eta irakurleak Jabier Muguruzaren musikaren bidez soilik izan du haren lanaren aditzea. Orain, lehen poema liburua argitaratu berri du, Erein argitaletxearekin: 'Errukiaren saria'.\n«Ideia hau ongi esplikatu dezaket, nahi duzu erlojua jarri?». Hitzen denborak gidatzen du Irazu idazlearen jarduna (Asteasu, Gipuzkoa, 1954). Presatu beharrik gabe egin du bere ibilbidea beti, eta, lehen poesia bilduma argitaratu berritan ere, gogoeta mataza sendo bat igar daiteke ahoskatzen duen hitz bakoitzaren atzealdean. Bere testuak Jabier Muguruza musikariaren diskoen bidez soilik eman ditu ezagutzera bi hamarkada bete baino gehiagoz, eta 64 urterekin argitaratu du orain lehen liburua: Errukiaren saria (Erein). «Esaten zidatenean ea liburua noizko, ez nion halako garrantzi berezirik ematen. Nik esaten nuena zen egin ditudala hainbat gauza, eta oso inportantea dena: beti izan dut feedbacka, beti. Esan nahi dut Algortan paseatzen edo Bilbo aldean, beti hurbildu zaidala norbait, eta beti azaldu didala estima eta iritzi ona». Urteak eman ditu liburua kaleratzearen gaiari iheska; liburua kaleratu ostean, harridura puntu bat ere igartzen zaio horregatik: «Egia da liburua atera dudanean bestelako betetasun bat izan dudala».\nNi-aren generoa izaten da maiz poesia, baina zure liburuan kontrakoa gertatzen da. Dela autobus gidari bat, alargun bat, abokatu bat edo gurasoei homosexuala dela esatera ausartzen ez den gaztea, jende asko jarri duzu hizketan poemetan. Oso poesia kolektiboa da zurea.\nSorta honetan hori interesatu zait. Ni-a frakaso bat da, baina batzuetan ezin da ekidin. Gu bat da beti absolbitzen gaituena edo osatzen gaituena. Baina ez naiz esaten ari horrek beti horrela behar duenik. Ni hori oso konkaboa da, oso zorrotza; hor bukatzen da, eta ez du biltzen. Hori pasatzen da Arestiren poesiarekin. Aresti beti da «ni», «ni», «ni», eta «diot», «diot», «diot», eta bueno, beste testuinguru bat zelako gertatzen da hori, eta otoi bat behar zelako, eta, nolabait esateko, pilula animiko batzuk behar zirelako. Pilula batzuk hartzen dituzu, eta egiten duzu super gizon bat, dibinitatearen baldintzak izango lituzkeena. Horregatik, irakurtzen dituzu bere afirmazio batzuk, eta ez dira sinesgarriak gizonarengan. Sinesgarriak dira gizon horrengan dagokeen momentu dibino batean, baina ez gizonarengan. Esaten duenean, bere ahotik ez da gezurrik aterako, nahiz eta alabari hau egin eta andreari hori, eta... Ba, barkatu, baina nik hori ez diot sinesten. Ez diot sinesten gizonari, baina gizon horretan bizi den jainkoari edo jainkotasunari bai sinesten diot; baina beti ez gara momentu horretan bizi. Momentu horrek oso gutxi irauten du.\nMomentu horretatik kanpo jartzen saiatu zara zu?\nGustura sentitzen naiz lehen egin duzun apreziazio horrekin. Liburuaren atzeko aldean esaten dudan bezala, jendeari ahotsa emate hori, alde batetik, demokratikoagoa iruditzen zait, eta, bestetik, ez dut pentsatzen ahots horiek ere nireak ez direnik, ze pentsatzen dut hitz egiten dugunean eta zerbait esaten dugunean ez dugula kontatzen anekdota bat norberari edo ni konkabo horri gertatzen zaiolako, baizik eta anekdota horretan denontzat baliagarria den zerbait dagoelako. Gutasun bat osatzen duelako. Eta hemen [liburuaren kontrazalari egiten dio keinu] hori esaten da: haien bozak aditzean geure burua ari garela aditzen, edo, bestela esanda, gu ere bagarela boz hori momentu jakin batean.\nFormalki, poemek tonu laua dute; badute arintasun bat, baina aldi berean gaiek badute pisua: 36ko gerra, torturak, ETAren hilketak, pobrezia...\nInazio Mujika editoreak aipatzen zuen hizkera apala zela, baina oso intentsoa. Badaude bi kontzeptu kontrajarri artelan batean: bata da intentsitatea, eta bestea da indarra. Gauza bat izan daiteke oso indartsua, izan dezake indarra, baina horrek ez du esan nahi intentsoa denik. Nik uste dut biak seguru asko kontrajarriak direla. Izaera diferenteei dagozkie. Bilatu dudan estilo apala hortik etorri zen. Ez zait distira interesatzen, eta, gainera, ez litzateke zintzoa.\nZergatik ez litzateke zintzoa?\nEz dut nahi distira, eta ez dut nahi barruaren leherketa bat ere, zauriaren zabaltze hori, [kantu txikian] Xalbadorren heriotzean-eko «Non hago» eta abar hori guztia, ez. Kontaketa batek, jendearen kexuak, gauza grabeek eta saminarekin lotuta dauden gauzek, errealitate horiek guztiek, ez dituzte hiru adjektibo soportatzen. Inpresionatu nauten edo nigan eragin izan duten presentzia batzuen testigantzak jasotzen ditut nik, eta jasotzen ditut egia bat bihurtu direlako nigan. Hori bilatu nuen. Nik bi etsenplu jartzen ditut. Bata da arbolaren dignitatea. Behin Algortara joan ginenean, emazteak esan zidan «hemen arbolak beste zerbait dira, beste edertasun bat daukate, bestela hitz egiten digute». Zergatik? Ba, han arbolak bakarrago daudelako. Non hitz egiten du arbolak? Lautadan. Orduan ikusten da bere goratasuna, eta bakardadean, edo behintzat bakartsu dagoenean. Arbolak hirian ederrak dira, eta ez daude zapuztuak, baina zerbait itzaliak bai, etxe artean, zarata artean. Joaten garenean leku lau batera, orduan altxatzen dira. Eta liburuan ere boz horiek indar gehiago hartzen dute ingurua laua denean. Eta bukatzeko, beste etsenplu bat jarriko dut: Picassoren Gernika koadroa.\nHor ez dute balio koloreek, ez du balio jartzeak bodegoi bat izkina batean. Artistak ez du jartzen kolorerik. Badaude hiru momentu interesante artean, historiako hiru sufrimendu mailari dagozkionak. Bata da Goya; Goyak kolorea erabiltzen du hasieran, fusilamenduaren koadroan, baina denborarekin paleta apaltzen du, eta gero Pintura beltzak izenekoak egiten ditu, non jadanik ez dagoen batere kolorerik eta beltza den nagusi; edozein kasutan, gorputz osoak daude. Picassoren kasuan ez, zuri-beltzean dago, baina buru bat dago batetik, beso bat dago bestetik... Hor kolore bat sartzea ez litzateke zintzoa. Eta gero, Berlinen badago plaza bat Holokaustoan hildakoen omenezko harriekin. Hori da beste maila bat. Hor ere ez dute balio koloreek, baina hor ere ez dute balio Picassoren buruek, eta ez du balio formak. Beste zirkulu bat da hori, errealitatean beherago. Horregatik dago isiltasun sorgor bat harri artetik eta harri horretan jaiotzen dena. Politikoki gero egiten dituzte keinuak, eta anaitzen dituzte bata eta bestea, baina hori ezin da anaitu. Eta etsenplu hauek jarri ditut esplikatzeko hau: oso zaila da zintzoa izatea errealitate batzuekin, baina hori da liburuaren egitekoa. Gure errealitatea sokaz beteta dago, eta ezin duzu soka aipatu urkatuaren etxean; denborarekin, konturatzen zara ezin duzula ezer aipatu, beti soka hemen eta soka han, eta, beraz, noiz hitz egiten duzu gauza ilunez? Ba, liburuan. Hor zintzoa izan zaitezke. Tonua grabea dela, ba, bueno, ez irakurri umearen jaunartzean edo ezkontza batean. Halakoetan inork ez du [Arthur] Schopenhauer irakurtzen, baina Schopenhauer ere beharrezkoa da, eta beharrezkoak dira liburu horiek ere. Askatasuna ematen dizu liburuak aukeratzeko momentua, ze gizonak behar du errealitate horrekin ere konektatu.\nLiburuari titulua ematen dion poema ez da erraza. ETAk salatzailea zelakoan hildako gizon baten kasuak herrian pizten dituen iritziak biltzen dituzu. Ez du inork ikusiko bere burua eder ispilu horretan. Zapatetan harri koxkor izatea da poesiaren egitekoa?\nPentsatzen dut literaturaren funtzioa ez dela balorazioak egitea, ze, balorazioak egiten ditugunean, morala sartzen dugu gehienetan. Literaturaren funtzioa da egiak eta gauzak diren bezala agertzea, eta ez interpretazio morala egitea.\nErrelatoa egin beharraz mintzo dira, ba, han-hemenka.\nHitz konkaboak badaude, goitik behera sartzen direnak. Errelatoa da botereak eta politikan normalean agintzen duenak inposatzen duen hitza. Izango da hori, edo izango da kakotx artean terrorismoa edo izango da kakotx artean, Carrero Blancok esaten zuen bezala, «Juduak dira gaizkiaren iturria». Propagandaren kontuak dira. Horiek denak dira goitik behera etortzen diren politikaren jokoak, eta da goikoaren hitza eta zapalduaren hitza. Hor, gogoa dut egiteko beste liburu bat, eta titulua ere badaukat, eta izango da Hitz lapurtuak.\nHitzak lapurtzen dira, beraz?\nGuk irakurtzen genuen Kapitala eta Marta Harnecker eta bere plusbalioa, eta beti egiten genuen irakurketa ekonomikoa, klasekoa. Badakigu batzuek dirua egiten dutela, beste batzuei kontratu txarrak emanez, eta horrela. Marxismoaren arabera, gizarteak sortzen du balioa lan eginez, baina batzuk geratzen dira harekin. Eta orain, errelatoa eta halako hitzak aipatzen dituzula, pentsatzen dut lapurreta hori ez dela bakarrik ekonomikoa izan, eta zapalketa hori ez dela hemen askotan ikusi dugun bezala, polizia langileen aurka eta hori dena; hori da zapalkuntza horren alderik obszenoena, hitzaren zentzu etimologikoan, baina badaude lapurreta gehiago ere. Badago lapurreta sinbolikoa, eta badaude interpretazioaren eta hitzen lapurretak ere. Mitologia kristauan badago gauza bat Jesusek esan zuena, eta nire ustez egunero gertatzen dena, eta da komekarazten digutela errotarriekin. Beti lortu behar dute behekoek ere beren hitz berbera eta zentzu berberarekin erabiltzea, eta orduan ez dago disentsiorik. Baina hori esateak ez du esan nahi horri kontra egitea erraza denik. Edonola ere, poesiak molestatu egiten du, ze botereak nahi du ez erabiltzea hitz bat baizik eta beste bat. Batzuetan iristen zara etxera, eta bat-batean konturatzen zara: «Hara, hitz hori barruan daukat-eta! Neuk irentsi dut». Eta poesia egiaren eta errealitatearen agerpena da, eta politikoki hori molestoa da beti. Baita geure burua norberarentzat aztertzen dugunean ere.\nEsan nahi duzu errezelo moduko bat pitz dezakeela, adibidez, hitz zehatz batzuk ez erabiltzeak?\nHori lehenago ere jasoa naiz. Pixka bat epelegi ote nintzen. Mundu guztiak nahi du zu bero izatea, eta suabeegi ote nintzen. Zenbat eta egiatasun gehiago, orduan eta urriagoa da zirkulazio sozial eta politikoa. Horregatik, oso inportantea da bereiztea kulturaren esparrua, ze kulturan badago politikan egon ez daitekeen gauza bat: politikan egon daiteke jarduna, eta egon daiteke elkarrizketa, baina ez dago solasa. Eta solasa beti da patxada.\nJabier Muguruzaren Beste hogei diskoaren aurkezpenean aipatu zenuen badaudela kontakizun bertikalak eta horizontalak. Alegia, badaudela otoitzak, gorantza doazenak, eta badaudela kronikak, zabaleran hedatzen direnak.\nNik ere baditut poema bertikal batzuk: ateratzen zait otoia. Erpin hitza erabiltzen nuen nik Jabier Muguruzaren kontakizunen ahalegina deskribatzeko. Nire iritzia da maila kulturala zenbat eta baxuagoa izan, orduan eta gehiago behar izaten dugula otoia. [Johann Wolfgang von] Goethek esaten zuena da hori: zenbat eta zientzia gutxiago, orduan eta otoi gehiago. Baldin badaukat tresna bat euria eginarazten duena, ba ez dut hainbesteko beharrik izango otoi egiteko. Baina ez badaukat ezer, eta ikusten badut komunitatea goseak hilko dela, otoia besterik ez dago. Ez dut uste batak bestea kentzen duenik, soilik batzuetan gehiago egoten dela bata edo bestea. Etsita banago, ez dut hasiko nobela bat; otoitzean edo irainka hasiko naiz, ze iraina ere bada otoi mota bat, ezta?\nErrukiaren saria da titulua, eta, diozunez, hizkuntza bera ere bada erruki moduko bat.\nIdeia ez da nirea; John Bergerri irakurri nion. Lengoaiak ematen dizkigu justizia bat, erruki bat eta ezagutza bat. Geure burua aditzen dugu, eta gure mina jaso egiten da. Egin diguten bidegabekeria hori ere jaso egiten da, ze, besteak beste, bati egiten dioten mina denoi egiten digute. Ez da kontua beste batekin komunikatzea, baizik eta zeure buruarekin komunikatzea.\nHalere, jendearen ahotsez bete duzu liburua.\nTonu apala erabiltzeak demokratikoago egiten du. Ikusten dut eskuzabaltasun bat horretan. Nik esaten dut hori neure buruaz orain, baina bueno, badago zabaltasun bat. Otoia bada eskuzabala, eta halakoekin liburu bat egitea ere bada zabaltasun bat. Kontatzen du zerbait, baina zeure baitan dago kontatzen duzuna. Distira edo tonu hanpatu batean. Bestetik, otoia errazagoa iruditzen zait, eta egina dago. Otoia egiteko ez duzu besteekin hainbesteko harremanik eduki behar.\nEta bakarkako otoi moduko horretatik eskapatzen saiatu zara.\nLiburua egin eta gero gustura gelditu nintzen. Editore batzuek ezezkoa emana zidaten, sinpleegia ote zen esanez. Eta nik uste hori dela poesiaz daukagun ideiagatik: poesian zenbat eta gutxiago ulertu, orduan eta hobea. Horren jakitun nintzen, baina azkenean ia nirea ere zalantzan jartzen hasi nintzen. Baina gure tradizioan badago halakorik. Bertsolariek egiten zituzten gizarte kronikak. Herrian balea bat agertu dela, edo aita hil zuen bati buruzko bertsoak, eta halakoak. Kronikak dira. Baina pentsatzen nuen hemen jendeak oro har gutxietsiko zidala hori.\nHori zen zure beldurra?\nAzkenean barneratu egin nuen, eta zalantza puntu bat sartu zitzaidan. Erantzunak ez ziren txarrak izan. Beti jasotzen zidaten zerbait, baina hori zen beldurra.


Kirolbide. Eskola Kirolean izena eman dezakete erakundeek, eta ikasturtea sendotu ondoren hasiko dira kirol-jarduerak - Bizkaia.eus\nKirolbide. Eskola Kirolean izena eman dezakete erakundeek, eta ikasturtea sendotu ondoren hasiko dira kirol-jarduerak\nEgun hauetan ohikoa den bezala, Bizkaiko Foru Aldundiak kirol-erakundeak Eskola Kirolaren programan izena emateko epea ireki du, eta 2020-2021 ikasturteko programan parte hartzeko baldintzen berri eman die erakundeei.\nOraingoz, izena emateko prozesua Eskola Kirolaren jarduerak hasi gabe egin ahal izango da; izan ere, kirol-jarduerak pixkanaka aktibatuko dira, ikasturtea ondo hasi dela egiaztatzen denean. Jarduerak ikuslerik gabe egingo dira, eta ez dira aldagelak erabiliko.\nEgoerak hobera egiten duen heinean, lehiaketei berriro ekitea proposatu ahal izango da.\nBaina egoera hobetu arte ezin izango da partidarik, txapelketarik, topaketarik edo antzeko jarduerarik egin, ezta "lagunartekoak" edo hastapen-eta teknifikazio-ikastaroak ere.\nDenboraldi honetan, COVID-19aren aurrean jarduteko arau orokorrak beteko dira programako jarduera guztietan.\nDokumentu hori Arabako, Bizkaiko eta Gipuzkoako foru-aldundietako eta Eusko Jaurlaritzako kirol-arduradunek osatzen duten Eskola Kirolaren Euskal Batzordean adostu da, eta hiru lurraldeetako Eskola Kirolaren programan ezarriko da.\nEAEko eta lurraldeko kirol-federazioek lagundu dute dokumentua diseinatzen, eta Eusko Jaurlaritzako Osasun Sailaren onespena du.\nParte hartzen duen erakundeak Covid-19aren aurrean jarduteko protokoloa izan beharko du.\nProtokolo hori ezinbestekoa izango da jarduerak hasi ahal izateko. Dena den, zeregin hori errazteko, Foru Aldundiak protokolo-eredu bat jarriko du denen esku. Bete beharreko gutxieneko baldintzak ezartzen dituzten arau orokorrak izango ditu oinarritzat eredu horrek.\nBizkaiko 6 eta 16 urte arteko 45.000 haur inguruk parte hartzen dute urtero eskola kiroleko programan.\nBizkaiko Foru Aldundiak eskaintza zabala du: hogeita hamar kirol-modalitate baino gehiago. 700 erakunde baino gehiago daude programan sartuta (federazioak, klubak, ikastetxeak eta udalak).\nBizkaiko Foru Aldundiko / Euskara, Kultura eta Kirol Saila-Eskola Kiroleko Atala. Rekalde zumarkalea, 30. 1. 48009 Bilbo (Bizkaia)\nData 09/10/2020(e)tik 09/10/2020(e)ra